Mass Effect: Andromeda Dijangka Akan Terjual Sebanyak 3 Juta Unit Pada Awal Penerbitan!

Nampaknya EA begitu yakin dengan keluaran terbaru dari studio BioWare ini!

Terdapat beberapa info menarik dalam sesi persidangan kewangan Electronic Arts(EA) yang berlangsung baru-baru ini. Antaranya ialah, Mass Effect: Andromeda dijangka akan berjaya mengumpul jualan sebanyak 6 juta unit sepanjang tempoh penjualannya.
Apa yang lebih menarik, EA menjangkakan sekitar 30 hingga 50 peratus daripada nilai tersebut akan berjaya diperolehi pada 3 bulan pertama dari tarikh penerbitan Mass Effect: Andromeda.

Pada kebiasaannya perkara sebegini tidak dibincangkan secara terbuka oleh pihak EA, barangkali mereka yakin bahawa siri terbaru Mass Effect ini bakal menerima sambutan hangat.
Ikuti 2 trailer terbaru untuk Mass Effect: Andromeda yang memaparkan pelbagai info tentang krew Pathfinder serta kejadian selepas kejadian dalam trilogi asal Mass Effect.
Mass Effect: Andromeda bakal diterbitkan pada 21 Mac untuk PC, PS4, dan Xbox One.


Sebuah Game Mengenai Memandu Traktor Kini Lebih Popular Daripada CoD: Infinite Warfare Di Steam

Apakah game yang bakal menolak Call of Duty: Infinite Warfare di kedudukan ke bawah? Adakah Battlefield 1? Atau mungkin Titanfall 2? Jawapannya, tidak.

Mungkin sukar untuk anda percaya. Tetapi, Farming Simulator 17, sebuah game yang menjadikan anda seorang peladang dan memandu traktor-traktor yang mahal kini lebih popular berbanding sebuah game dari francais terkemuka yang baru sahaja dilancarkan, Call of Duty: Infinite Warfare.
Menurut statistik yang dapat kita lihat di Steam, semasa artikel ini ditulis, Farming Simulator 17 berada di kedudukan 32 dengan 26,004 pemain, manakala Call of Duty: Infinite Warfare berada di kedudukan 42 dengan 15,436 pemain.

Antara game yang berada di kedudukan antara Farming Simulator 17 dan Call of Duty: Infinite Warfare adalah Tom Clancy’s Rainbow Six: Siege. Game keluaran Ubisoft yang dikeluarkan kira-kira setahun yang lalu ini masih menjadi pilihan lebih ramai pemain, mungkin juga disebabkan perancangan mereka yang menampilkan DLC-DLC percuma sepanjang tahun pertama. DLC keempat dan terakhir dalam tahun pertama tersebut bakal dikeluarkan tidak lama lagi, dinamakan Operation Red Crow.

Pastinya Call of Duty: Infinite Warfare bukanlah sebuah game yang paling teruk jumlah pemainya semasa baru dilancarkan di Steam. Namun, sebagai francais yang cukup popular, ini merupakan satu tamparan yang hebat buat Activision. Namun, harus diingat juga, ini merupakan data pemain yang hanya terdapat di Steam (PC), dan kita tidak melihat jumlah pemain yang terdapat di PS4 dan Xbox One.
Call of Duty: Infinite Warfare baru sahaja dilancarkan di PC, PS4 dan Xbox One pada 4 November lalu.


Fortnite Season 11 Dilaporkan Akan Digelar Fortnite: Chapter 2, Bawakan Map Baru

Setelah menyajikan 10 musim dengan jayanya, Fortnite pastinya akan membawakan sesuatu yang menyegarkan untuk musim kesebelas tidak lama lagi.
Daripada satu laporan terbaru yang mana App Store untuk pasaran Itali nampaknya telah secara tidak sengaja memperlihatkan musim terbaru dalam Fortnite dengan terlalu awal daripada yang sepatutnya. Ramai pengguna App Store Itali telah mengesahkan perkara ini.
Daripada dua imej yang dimuatnaik, kita dapat melihat bahawa Fortnite bakal dijenamakan semula kepada Fortnite: Chapter 2 (“Fortnite: Capitolo 2” dalam bahasa Itali). Malah, melalui imej ini, ramai yang sudah berspekulasi apakah yang ada dalam poster tersebut, antaranya seperti map baru, kostum default baru, kehadiran bot di permukaan air, rumah api, Tilted Town yang baru, awan dan banyak lagi.

Although it has been hard to judge this image, the Fortnite Chapter 2 image is REAL, however the video attached is an older video.
From the looks of it we have the following:– New Defaults– Potentially Boats– New Map– Lighthouse in the distance– New Tilted– Clouds 😛 pic.twitter.com/voT3F56quB
— FireMonkey • Fortnite Intel 🎄 (@iFireMonkey) October 11, 2019
https://www.reddit.com/r/FortNiteBR/comments/dgf3xh/so_apparently_this_image_is_on_the_italian_app/?utm_source=share&utm_medium=web2x
Tidak lama sahaja lagi sebelum pelancaran Season 11 untuk Fortnite. Satu acara secara langsung besar-besaran akan diadakan dalam game pada tengah malam ini, iaitu 13 Oktober, pukul 2 pagi.
Sama-sama kita saksikan nanti.


L.A. Noire Versi Remaster Dilaporkan Akan Dikeluarkan Untuk PS4, Xbox One Dan Nintendo Switch

Khabar angin mengatakan video game L.A. Noire akan mendapat versi remaster dan ianya akan hadir ke konsol Nintendo Switch.

Pada bulan Januari lalu, Yan2295 melalui Twitter memberitahu bahawa L.A. Noire akan hadir ke Nintendo Switch dalam versi remaster.

According to what I heard, Rockstar might be releasing a remastered version of L.A. Noire on the Nintendo Switch.
— Yan2295 (@Yan2295) January 15, 2017
Yan2295 telah mencipta reputasinya sebagai pemberi maklumat bocor yang bereputasi apabila ia berkaitan dengan Rockstar. Walaupun bunyinya masih belum disahkan lagi, ia tidak sepatutnya diabaikan begitu sahaja.
Khabar angin ini telah disokong oleh seorang lagi yang berkata bahawa versi remaster itu akan turut hadir ke PS4 dan Xbox One pada lewat musim panas (sekitar Jun hingga September).

Regarding LA Noire Remaster, the title is sounding like it'll come to Switch, PS4, and Xbox One. Release slated for late summer.
— Direct-Feed Games (@DirectFeedGames) January 25, 2017
ComicBook.com juga melaporkan bahawa terdapat tiga sumber asing yang berkaitan dengan Rockstar yang mengesahkan versi remaster sedang dalam pembikinan. Dan ia akan serasi dengan penggunaan VR dalam konsol PS4. Bukan itu sahaja, mode first-person juga akan ditambah untuk semua platform. Buat masa ini, kita perlu tunggu kata rasmi dari Rockstar tentang perkara ini.
L.A. Noire merupakan sebuah game bergenre neo-noir action adventure yang dibangunkan Rockstar, dilancarkan pada Mei 2011 untuk PC, PS3 dan Xbox 360.


eSports: Team Faze Bakal Sertai Pertandingan Overwatch!

Demam game Overwatch semakin menjadi-jadi apabila mereka akan menerima penyertaan baru dari clan terkenal iaitu Faze.

Faze Clan dari Amerika Syarikat ini yang terkenal dengan CS:GO dan juga Call Of Duty sudah pun mendaftarkan pasukan mereka bagi menyertai pertandingan Overwatch iaitu OG Invitational yang menawarkan hadiah wang tunai sebanyak RM 102,000.
Dengan penyertaan Faze ini akan menjadi debut pertama mereka di arena Overwatch. Mereka akan berhadapan dengan pendahulu ranking Overwatch iaitu Cloud9 dan juga EnVyUs serta beberapa lagi pasukan seperti Luminosity, Gale Force dan juga Team Liquid.
Pertandingan OG Invitational akan berlangsung pada 25 Jun 2016 sehingga 26 Jun 2016 dan menawarkan hadiah terkumpul bernilai RM 102,000.
ADIOS!!


Battlefield V: Saksikan 10 Minit Gameplay War Stories – Kisah Perang Yang Tak Pernah Diceritakan!

War Stories merupakan bahagian story campaign yang pertama kali dibawakan oleh DICE dalam Battlefield 1. War Stories memaparkan kisah-kisah yang tidak pernah diceritakan dalam perang-perang besar yang berlaku dalam sejarah.

Selepas mendapat pujian, ia dikembalikan dalam Battlefield V. Dalam BFV nanti, terdapat 4 kisah yang akan ditampilkan, iaitu Nordlys, Under No Flag, Tirailleur, dan The Last Tiger.
Melalui EA Partners Program, Youtuber Westie telah diberikan peluang untuk mencuba War Stories dan beliau dibenarkan untuk memuat-naik beberapa minit gameplay 3 daripada 4 War Stories yang ada. Keseluruhan gameplay yang dikongsikan tersebut berdurasi 10 minit, dan korang boleh tontonnya di bawah.
Kalau korang mahu merasakan pengalaman War Stories ini sendiri dan tidak mahu melihat spoiler, lebih baik jangan tonton video ini.

Senarai semua senjata, kenderaan dan gajet yang akan dibawakan ke dalam BFV pada hari pertama pelancaran boleh korang lihatnya di sini.
Battlefield V akan dilancarkan pada 20 November ini untuk PC, PS4 dan Xbox One.


Street Fighter 6: Boleh Beli or Boleh Blah!?


PUBG Mobile Akan Kembali Ke India Tanpa Tencent Sebagai Penerbit

Minggu lalu, kerajaan India telah mengharamkan lebih daripada 100 aplikasi, termasuklah sebuah game shooter cukup popular yang mempunyai 40 juta pemain aktif, PUBG Mobile.
PUBG Corp akhirnya telah mengeluarkan kenyataan mereka terhadap pengharaman ini. Syarikat dari Korea Selatan itu mendedahkan yang mereka akan menerbitkan semula PUBG Mobile di India tanpa campur tangan Tencent sebagai penerbit. PUBG Corp akan menerbitkan game tersebut secara sendiri tanpa bantuan daripada syarikat gaming gergasi dari China itu.
“Atas sebab apa yang berlaku baru-baru ini, PUBG Corporation telah membuat keputusan untuk tidak lagi memberikan kuasa francais PUBG Mobile kepada Tencent Games di India,” kata syarikat itu.
“Bergerak ke hadapan, PUBG Corporation akan mengambil tanggungjawab penuh terhadap penerbitan dalam negara itu. Dalam masa syarikat kami menerokai cara-cara baharu untuk menyajikan pengalaman PUBG tersendiri untuk India dalam masa terdekat ini, kami komited untuk mengekalkan persekitaran permainan yang bersifat tempatan dan sihat untuk para peminat.”
PUBG Corp pada ketika ini berharap agar mereka dapat bekerjasama dengan kerajaan India untuk mencari solusi yang akan membenarkan para pemain kembali turun ke medan perang, dalam masa sama mengikut segala ketetapan yang dikehendaki oleh kerajaan India.
Hubungan dua hala antara kerajaan India dan China semakin menegang. Sejak Jun, India telah mengharamkan 59 aplikasi yang dibangunkan oleh syarikat dari China, termasuklah TikTok dan WeChat.
Minggu lalu, India telah menambah senarai aplikasi yang diharamkan. Kementerian Elektronik dan Informasi Teknologi negara tersebut telah mendedahkan 118 aplikasi dari China yang baru diharamkan.


Flamethrower Elon Musk Akan Dimasukkan Ke Dalam Borderlands 3 – Betul Ke Bohong!?

Minggu lepas kita dikejutkan dengan berita penjualan flamethrower dari The Boring Company milik Elon Musk yang juga memiliki PayPal, SpaceX dan Tesla.

Walaupun berharga USD500, dengan lontaran api di bawah 10 kaki dan dengan Elon Musk sendiri berkata untuk “tidak” membelinya – lebih dari 10,000 unit telah berjaya di jual!

Unless you like fun
— Elon Musk (@elonmusk) January 28, 2018
Terbaru, Randy Pitchfork, pengasas Gearbox Software yang membangunkan banyak siri game termasuk siri Borderlands telah menghantar tweet kepada Elon Musk. Randy telah meminta kebenaran Elon untuk memasukkan flamethrower ini ke dalam game Borderlands 3!

Sure
— Elon Musk (@elonmusk) January 29, 2018
Lagi best, Elon membenarkannya!
Jadi ada dua berita di sini:
1. Flamethrower Elon Musk akan muncul di dalam video game bagi kita yang tak mampu membelinya
2. Borderlands 3 akan datang geng!
Hype!


Tarikh Hari Ini, 25 Tahun Lalu, PlayStation Dilancarkan Buat Julung Kalinya, Baca Ucapan Presiden Sony IE

Pada tarikh 3 Disember 1994, konsol pertama Sony, PlayStation telah dilancarkan di Jepun.
25 tahun kemudian, pada tarikh ini, kita semua sebagai sebuah keluarga besar PlayStation meraikan jubli perak. Bagi menyambut ulang tahun ke-25 ini, Presiden dan CEO Sony Interactive Entertainment, Jim Ryan, telah mengeluarkan satu ucapan melalui laman web rasmi PlayStation.
Antara isi yang disebutkan dalam ucapan tersebut ialah mengingatkan tentang PlayStation yang asal telah berjaya terjual sebanyak 100,000 unit pada hari pertama pelancaran di Jepun, seterusnya menjadi konsol kediaman (home console) yang pertama mencecah jualan sebanyak 100 juta di seluruh dunia.
Selain itu, Ryan mencurahkan rasa rendah dirinya apabila sama-sama melihat bagaimana peminat PlayStation telah menyambungkan kasih sayangnya terhadap gaming kepada anak-anak, yang mana kini juga telah memiliki PS4. Ucapan beliau diakhiri dengan mengucapkan terima kasih kepada semua yang sama-sama menyertai perjalanan panjang ini.
Korang boleh baca ucapan penuh Jim Ryan di bawah (tanpa terjemahan):

On December 3, 1994 – 25 years ago this week – the first PlayStation made its global debut in Japan. Starting from a humble beginning as an upstart within Sony, Ken Kutaragi and team delivered on a vision to elevate video games as a form of entertainment that everyone could enjoy, and to make a platform for game developers to express their creativity. The original PlayStation sold 100,000 units in Japan on its first day and went on to become the first-ever home console to surpass 100 million units sold globally.
We struck a chord with the gaming community because PlayStation offered experiences beyond what anyone could ever imagine was possible with a home console. From the very start, we opened our arms to developers, providing them with the tools and technology to create beautiful, expansive worlds, and to experiment with new ideas. That approach led to the diversity of games PlayStation is known for, a true hallmark for our brand across multiple generations of hardware platforms.
Over the past 25 years, PlayStation has stood at the forefront as gaming, and I’m honored to have been a part of the team since the early days. As I was helping set up the business in Europe, I remember having to start from scratch with many things, from hiring employees to ordering furniture. Back then, we focused on catering to local markets to ensure that a gamer in Poland would feel a part of the broader PlayStation community just as much as someone in the UK, or Japan, or the U.S. Supported by passionate fans all around the world, our business has grown significantly and our focus on community is more important than ever.
It’s truly humbling to see fans who grew up on PlayStation passing down their love of gaming to their children, who are now playing on PS4. On behalf of all of us at PlayStation – thank you for taking this journey with us.
We can’t wait to celebrate what comes next with you!

PlayStation Asia turut mengadakan beberapa aktiviti yang menarik bagi meraikan ulang tahun ini. Di laman Instagram PlayStation Asia, mereka mengajak peminat untuk berkongsikan gambar dengan tema-tema berkaitan, dan bakal menghadiahkan beberapa cenderahati menarik.
Apakah memori paling berharga yang paling korang tidak boleh lupa sepanjang menjadi seorang gamer PlayStation? Kongsikan bersama-sama di ruangan komen di bawah!


Sony Memperlihatkan Gambar Pertama Rekaan Akhir Headset, Controller PlayStation VR2

Sony akhirnya telah memperlihatkan beberapa gambar pertama headset untuk PlayStation VR2, serta juga beberapa gambar kemaskini controller-nya yang pernah diperlihatkan sebelum ini — sekaligus mengumumkan yang rekaan ini adalah rekaan muktamad sebelum ia dilancarkan kelak.
Seperti yang dapat kita lihat dalam gambar-gambar di bawah, ia kelihatan bertemakan futuristik, dengan penggunaan warna hitam-putih yang selari dengan warna-warna asal konsol PS5.

Menurut Naib Presiden Kanan PlayStation, Hidekai Nishino di PlayStation Blog, rekaan kedua-dua headset dan controller yang berbentuk seakan bulat ini adalah bagi mewakili pandangan 360-darjah yang para pemain akan nikmati apabila mereka bermain PlayStation VR2.
Sama seperti konsol PS5 dan controller DualSense, headset PlayStation VR2 juga akan dihiasi dengan ribuan simbol kecil butang ikonik PlayStation.
Buat masa ini, Sony masih belum mengumumkan tarikh pelancaran dan harga pasaran untuk PlayStation VR2.
Bulan lalu, Sony telah mengumumkan francais Horizon akan mendapat spin-off dengan sentuhan virtual-reality (VR), berjudul Horizon Call of the Mountain, di mana ia bakal menjadi game pertama untuk PlayStation VR2


Call of Duty: Modern Warfare Remastered Kelihatan Sungguh Memukau Dalam Trailer Pelancaran Terbaru

Kembalikan nostalgia anda bermain Call of Duty: Modern Warfare dalam versi remastered yang sungguh indah.

Activision telah mengeluarkan trailer terbaru untuk Call of Duty: Modern Warfare Remastered yang sememangnya mengembalikan pelbagai nostalgia dengan babak-babak ikonik dalam grafik yang sungguh memukau. Jom layan:

Launch trailer ini dikeluarkan bersempena dengan game ini yang akan boleh dimainkan bermula 5 Oktober nanti sekiranya anda melakukan pre-order untuk Call of Duty: Infinite Warfare edisi Legacy atau Deluxe secara digital.
Seperti yang telah diumumkan sebelum ini, pemain perlu membeli Legacy Edition atau Legacy Pro Edition bagi Infinite Warfare untuk mendapatkan Modern Warfare Remastered. Ia tidak dijual secara berasingan.
Call of Duty: Infinite Warfare akan dilancarkan sepenuhnya bersama-sama dengan Call of Duty: Modern Warfare Remastered pada 4 November di PC, PS4 dan Xbox One.


Fortnite & Epic Games Dituduh Cilok Tarian Artis Untuk Dijual Sebagai Emote!

Lagi parah apabila isu ini menjadi isu perkauman dan bagaimana Epic Games membuat keuntungan di atas karya kreatif artis-artis berkulit hitam tanpa sebarang royalti.

Bagi korang yang bermain game, pasti sudah mengenali emote – gerakan unik karakter game di dalam video game yang korang aktifkan dalam bentuk tarian mahupun gerak tubuh badan yang digunakan bagi tujuan lawak, taktikal, meraikan kejayaan, kegagalan ataupun sekadar untuk membuang masa.

Seingat penulis, emote ini bukanlah benda baru, tetapi sudah lama ada di dalam video game seawal World of Warcraft (mungkin lebih lama) sehinggalah ke Destiny dan game-game baru.

Fortnite dari Epic Games bagaimanapun telah mempopularkan emote sehingga dijadikan meme dan tarian di dunia sebenar – dirakam di TikTok dan dijadikan bahan tawa. Dan emote-emote ini biasanya “diinspirasikan” daripada tarian-tarian artis dunia sebenar.
https://www.youtube.com/watch?v=oe2cE-eVhtg
Bagaimanapun, Chance The Rapper di dalam tweet beliau telah menyuarakan pendapatnya tentang isu Fortnite dan emote yang dicedok daripada hasil karya artis berkulit hitam yang tidak menerima sebarang wang royalti.

Fortnite should put the actual rap songs behind the dances that make so much money as Emotes. Black creatives created and popularized these dances but never monetized them. Imagine the money people are spending on these Emotes being shared with the artists that made them
— Chance The Rapper (@chancetherapper) July 13, 2018
Berbangkit daripada itu, 2 Milly, seorang rapper dilaporkan akan mengambil tindakan mahkamah ke atas Epic Games kerana syarikat tersebut telah menjadikan tarian beliau sebagai emote yang dijual tanpa kebenaran dan kegagalan membayar wang royalti dari keuntungan jualan emote tersebut dengannya.

2 Milly di dalam pertuduhan beliau telah membandingkan tarian “Milly Rock” yang dipopularkan beliau di dalam video muzik “Milly Rock x 2 Milly” (lihat minit 2:37), dengan emote “Swipe It” yang dijual oleh Epic Games kemudian dijadikan reward dalam Battle Pass.
https://youtu.be/Z3I3x07MxCw

Amacam? Sama tak?
Bagaimanapun, menurut peguam perniagaan dan hiburan, Merlyne Jean-Louis berkata, “Terdapat banyak tuntutan saman terhadap hakcipta muzik, lirik, bunyian – terdapat pelbagai kes-kes berkaitan hak-hakcipta tersebut. Tetapi hakcipta karya koreografi, tiada undang-undang untuk karya-karya sebegitu.”

Fortnite dilihat telah mengaut keuntungan yang besar hasil jualan emote-emote. Masih tiada pengumuman sekiranya sejumlah wang telah dibayar kepada artis-artis yang menjadi inspirasi kepada emote-emote Fortnite tersebut.
Korang rasa macam mana? Patut ke Fortnite membayar royalti kepada artis-artis tersebut?


EA Sahkan Battlefield Baru, Di-Develop DICE Akan Keluar Akhir Tahun!

Electronic Arts (EA) telah mengumumkan bahawa Battlefield baru akan keluar pada akhir tahun.

Masihkah korang ingat kepada Battlefield Hardline? Atau adakah korang dah delete ia dari memori? Battlefield Hardline, siri spin-off dari dunia ketenteraan, sebuah game yang di-develop oleh Visceral, tidak mendapat sambutan malah dikritik hebat oleh para peminat setia siri Battlefield.
Kini, EA telah mengesahkan bahawa siri Battlefield seterusnya akan kembali di-develop oleh DICE. Pastinya, berita ini menggembirakan para pemain Battlefield.
EA telah mengumumkan ini dalam kenyataan mereka mengenai perancangan tahun fiskal 2017, yang akan berjalan dari 1 April 2016 hingga 31 Mac 2017. Memetik kenyataan tersebut:

“In Q1, we’ll begin with the creative and innovative Mirror’s Edge Catalyst from DICE launching in May. A great line-up of EA Sports titles are in development for next year, and we look forward to sharing more about these new experiences in the months ahead. An all-new Battlefield game from DICE will arrive in time for the holidays, we’re excited to have a new Titanfall experience coming from our friends at Respawn – and of course, Mass Effect Andromeda from the team at BioWare will launch later in the fiscal year.”

JomBaca: Battlefield 5: Armageddon Akan Datang 2016?!


Tools Up: Game Terbaru Konsep Macam Overcooked, Tapi Kerja-Kerja Ubah Suai Rumah!

Satu lagi game co-op yang bakal membuatkan korang dan rakan-rakan “bergaduh” dan tak kering gusi bergelak ketawa.

All in Games telah mengumumkan sebuah game baru, berjudul Tools Up. Menonton trailer gameplay pertamanya, ia pastinya mengingatkan kita kepada siri game Overcooked. Tetapi, kalau Overcooked membawakan gameplay memasak di dapur yang penuh huru-hara, Tools Up pula mengajak para pemain mengubah suai rumah/apartment dalam “bangunan pencakar langit yang penuh misteri”.
Setiap pemain akan mempunyai tugasan masing-masing dalam mengubahsuai rumah dalam waktu yang diberikan. Para pemain perlu mengalih sofa, mengecat dinding, meletakkan jubin, meruntuhkan dinding dan banyak lagi.
Apa yang membuatkan game ini sangat mencabar ialah hanya seorang pemain sahaja yang diberikan pelan (blueprint) dalam satu-satu masa, bagaimana rupa bentuk yang harus disiapkan. Komunikasi memainkan peranan yang sangat penting!
Antara halangan yang akan disajikan ialah seperti kebakaran api, ais dan anak anjing.

Tools Up akan dilancarkan pada tahun 2019 untuk Nintendo Switch, PS4, Xbox One dan PC.


Hitman 2 Sangat Lawak, Ganas Dan Tiada Apa Yang Perlu Dibimbangkan, Kata Pakar Psikologi

Dalam Hitman 2, seperti kebanyakan video game, salah satu cara untuk sampai ke penamat adalah dengan membunuh ramai orang.

Namun, apa yang membezakan Hitman 2 dengan game lain adalah bagaimana lawaknya setiap pembunuhan dilakukan dalam pelbagai cara. Bermain sebagai Agent 47, pemain menjelajah ke serata dunia untuk membunuh ramai musuh yang perlu dihapuskan bagi meneruskan perjalanan cerita. Setiap pembunuhan akan diberikan mata yang banyak atau sikit, bergantung kepada tahap kreativiti pemain dalam merangka pelan pembunuhan. Selain merancang pembunuhan kreatif, pemain juga mempunyai kebolehan untuk menyamar.
Walaupun pembunuhan dalam Hitman 2 nampak agak gila dan tidak masuk akal seperti merancang kemalangan kereta ke atas sasaran sambil memakai kostum badut, tidak seperti kebanyakan video game yang memaparkan pembunuhan dalam cara yang agak tragedi. Hitman 2 menggunakan keganasan sebagai satu cara untuk mempersembahkan komedi gelap yang berinteraktif.

Banyak pihak telah mengaitkan antara video game dengan keganasan dalam dunia sebenar. Melihat pemain merancang pembunuhan dalam Hitman 2, mungkin banyak pihak akan berfikir game ini membawa kejahatan ke tahap yang baru.
Tapi, menurut Dr. David Verhaagen, pakar psikologi berkata tidak ada banyak penyebab yang membimbangkan. Beliau merupakan pengasas bersama Southeast Psych dan telah bekerja dengan golongan muda selama 27 tahun. Beliau juga telah menerbitkan beberapa buah buku dan bahan akademik berkaitan dengan psikologi dan budaya pop.

Ketika ditemuramah oleh SYFY WIRE, beliau berkata video game selalu digambarkan oleh pihak media sebagai pembawa kepada “potensi baik dan buruk” kepada pengguna.
Sisi “buruk” dalam kes ini adalah “penggunaan berlebihan dan kompulsif” serta juga “pendedahan kepada kandungan negatif untuk individu yang mempunyai beberapa masalah”. Bukannya penghasutan kepada keganasan yang dibayangkan oleh sesetengah pengkritik dan ahli politik.

Dari pengalaman Dr. David Verhaagen, keganasan video game tidak menyebabkan panik. Beliau berkata terdapat perbezaan diantara agresif dan keganasan dalam kajian berkaitan hubungan digital dan keganasan dunia sebenar. Merujuk kepada artikel yang ditulis oleh beliau mengenai rumusan terhadap kajian yang sedia ada mengenai hubungan antara game dan keganasan berhubung dengan kejadian tembakan di sekolah Parkland pada tahun lepas.
Beliau berkata “agresif boleh dimasukkan dalam tingkah laku kasar secara paksa, sementara keganasan melibatkan tindakan yang menyebabkan kecederaan fizikal ke atas individu tersebut. Pendek kata, agresif adalah seperti budak bermain kasar. Manakala, keganasan pula adalah budak memukul budak lain sehingga berdarah atau mengacukan pistol ke arah dia.”

Beliau percaya video game boleh meningkatkan agresif jangka masa pendek, tapi tiada bukti yang mengatakan ia boleh meningkatkan keganasan jangka masa panjang. Kajian baru-baru ini juga mengatakan ia telah menjadi satu norma untuk remaja bermain video game ganas. Jadi ia sangat susah untuk mendakwa bahawa video games yang sama tidak memberikan kesan yang besar kepada demografik ini yang juga menjadi sebab kepada kumpulan minoriti untuk melakukan tindakan ganas. Apa yang lebih signifikan adalah statistik menunjukkan “kadar keganasan dalam golongan muda telah menurun dan dalam masa yang sama kadar jualan video game ganas juga meningkat.”
Larisa Garski, seorang ahli terapi perancangan keluarga dan juga pengarah Chicago’s Empowered Therapy juga menyebut hubungan di antara “peningkatan perasaan agresif” dalam diri orang dewasa dan kanak-kanak yang sedang dihasilkan oleh beliau.

Dari pengalaman Garski, “tindakan yang menarik dalam video game boleh dan selalu mengurangkan tahap toleransi kekecewaan pemain dan meningkatkan kemungkinan corak percakapan semasa dan selepas masa bermain.” Yang mana boleh menghasilkan “salah faham dalam komunikasi dan konflik.” Seperti Dr. Verhaagen, beliau juga tidak bersetuju dari sesetengah pihak yang mana terus membuat kesimpulan dengan mengatakan bahawa bermain video game ganas akan meningkatkan tingkah laku yang agresif.
Apabila ditanya oleh SYFY WIRE mengenai bagaimana keganasan komedi dalam game seperti Hitman 2 boleh memberikan faktor terhadap persepsi kita dalam video game ganas. Garski berkata “Kami masih mempunyai jalan yang panjang sebelum kajian dari komuniti psikoterapi mempunyai jawapan yang kukuh” berkaitan dengan kesan-kesannya. Tapi itu dari pengalaman beliau sendiri yang menyebabkan beliau percaya “bahawa konteks dan rangka selalu menjadi kunci dalam memahami cara-cara keganasan dalam video game memberikan impak kepada emosi kita.

Apa yang penting, Garski percaya bagaimana naratif game memberitahu apakah tindakan yang ingin dipaparkan. Dr. Verhaagen juga menulis beliau tidak berfikir bahawa terdapat sebarang “penyebab yang kukuh untuk percaya bahawa game yang menampilkan keganasan komedi seperti Hitman 2 akan mempengaruhi tingkah laku dalam dunia sebenar. Tidak seperti game Call of Duty yang menggambarkan keganasan dengan lebih serius.
Perlu diketahui juga bahawa terdapat punca dan sebab yang diberikan dalam setiap pembunuhan dalam Hitman 2 kerana setiap sasaran mempunyai personaliti mereka tersendiri yang mana lebih mendalam dari mana-mana video game ganas. Sasaran mempunyai personaliti dan tingkah laku yang unik dan menarik. Ini memberikan sebab kepada pemain kenapa sasaran itu perlu dibunuh. Maka, pemain mengambil masa yang lama untuk belajar mengenali sasaran sebelum melakukan pembunuhan kreatif. Semestinya cara pembunuhan Agent 47 memang menakutkan, tapi secara praktikalnya, dengan mengenali avatar mereka dan sasaran mereka yang mempunyai agenda tersendiri. Pembunuhan itu mempunyai objektifnya tersendiri.

Dr. Verhaagen menyediakan beberapa pilihan kajian akademik yang memfokuskan kepada aspek mengenai keganasan dalam video game, beliau berkata dalam kajian terbaru tidak mengatakan “bahawa mengenalpasti hubungan emosi menghubungkan dengan karakter mampu mengubah bagaimana pengalaman pemain dalam permainan. Ia semestinya mengubah justifikasi mereka untuk kenapa karakter mereka membuat pilihan dalam permainan dan ia mampu memberikan kesan kepada tingkah laku pemain dalam dunia sebenar.”
Garski juga menulis bahawa “kemesraan karakter boleh memberikan impak yang besar dalam bagaimana gamers memberikan respon dan memahami keganasan dalam video game. Melalui kajian yang sedang dijalankan terhadap hubungan parasosial, yang mana emosi sebenar pengalaman pemain/pembaca/penonton dan mencipta karakter adalah merupakan pelaburan terbesar yang dibuat oleh gamers untuk menjadikan karakter itu seakan-akan diri mereka yang sebenar,” jelas beliau. “Apabila game melakukan pembinaan ke atas karakter yang simpati, keganasan yang dilakukan oleh karakter itu akan menjadi lebih peribadi dan intim.”

Nilai naratif yang diberikan dalam game, dan juga filem, TV, dan buku serta setiap jenis platform media juga memberikan kesan yang besar terhadap bagaimana kita mengamati apa yang ada di hadapan skrin. Seperti Dr. Verhaagen katakan, “terdapat perhatian yang besar dalam video game kerana lebih realistik game adalah relatif baru” dan orang dewasa memberikan komen kepada mereka sekarang yang tidak membesar bersama dengan mereka.
Garski juga menyebut mengenai kebimbangannya yang berterusan mengenai pengaruh keganasan video games ke atas tingkah laku dalam dunia sebenar. Tapi, beliau juga mengatakan “video game adalah unik dalam banyak cara kerana mereka boleh menyebabkan penglibatan pemain ke dalam tindakan yang telah dicipta” dan itu “adalah jenis peningkatkan penglibatan yang membuatkan video game sebuah medium yang berbeza” yang mana kesannya kepada pengguna perlu dipertimbangkan. “Ianya nampak mungkin bahawa impaknya terhadap otak dan pembangunan neurologi bergantung kepada umur dan pengalaman pemain itu dan juga konteks dalam apa yang mereka main. Tapi impak ini tidak memberikan kesan yang merosakkan.”


E3 2016: Kumpul Pets Mekanikal Dalam ReCore Dan Berperang Dengan Haiwan Mekanikal Lain!

ReCore yang diumumkan sejak E3 tahun lepas bakal mambawa visual gameplay yang unik. Universe pelik dengan haiwan mekanikalnya sangatlah comel dan menyeronokkan!

https://www.youtube.com/watch?v=WnKT9ZCGgBE
Microsoft telah mengumumkan siri game terbaru Xbox exclusive mereka bertajuk ReCore! Tercipta daripada minda pereka Mega Man Keiji Inafune dan pembikin Metroid Prime, ReCore dibintangi seorang gadis yang perlu mengembara merentasi dunia gurun yang dipenuhi haiwan mekanikal!

Korang perlu mengumpul haiwan peliharaan (pet) mekanikal korang untuk membantu di dalam peperangan korang menentang makhluk mekanikal jahat!


Bloodborne Game of The Year: Mimpi Seram Hadir Lagi!

Nampak Bloodborne versi Game of The Year telah diumumkan bakal berada dipasaran akhir tahun ini dan akan didatangkan bersama DLC The Old Hunters.
Jangan Ketinggalan: Tokyo Game Show 2015: Bloodborne Akan Bermandi Darah Lagi!
DLC The Old Hunter ini bakal mengisahkan tentang Hunters yang terdahulu dan dimana mereka semua terperangkap di dalam dunia Hunter’s Nightmare. DLC kali ini kebanyakkannya akan berkisar di kawasan Yharnam dan korang bakal dihidangkan dengan pelbagai content baru seperti:

Jalan cerita yang bakal menerangkan bagaimana dunia Bloodborne bermula.
Pelbagai kawasan baru untuk diterokai yang penuh cabaran dan perangkap yang merbahaya seperti The Clock Tower.
Senjata dan item-item baru yang bakal mengubah gameplay anda.
Pelbagai NPC misterius dan enemy yang bakal mencabar kehebatan korang.

Bloodborne GoTY bakal dipasaran pada 27 November 2015.


Sony Dilaporkan Mendanai Projek Silent Hill Baru, Dibangunkan Oleh Kojima Productions

Sejak beberapa lalu, penerbit game yang paling banyak disebutkan dalam media dan Internet tentunya adalah Konami.
Selain disebut-sebut kerana pelancaran eFootball 2022 yang memalukan, Konami dilaporkan kini sedang menghidupkan semula francais-francais besar mereka yang setelah sekian lama menyepi.
Laporan ini pertama kali dilaporkan oleh VGC, di mana ia mengatakan bahawa Konami kini sedang membangunkan banyak game baharu dari francais Metal Gear, Castlevania dan Silent Hill.
VGC menyatakan, menurut sumber penerbitan yang mereka tidak boleh dedahkan namanya, penstrukturan semula syarikat yang penuh kontroversi itu pada awal tahun ini membuatkan Konami kini fokus untuk membawa semula jenama game mereka ke ruang gaming premium.
Sebuah Castlevania baharu dikatakan sedang ‘diilhamkan semula’, dibikin oleh studio dalaman Konami di Jepun, dengan sokongan beberapa studio luar.
Untuk francais Metal Gear Solid pula, VGC melaporkan bahawa sebuah projek remake yang berlatarkan Metal Gear Solid 3: Snake Eater kini sedang diusahakan oleh studio luar, iaitu Virtuos, sebuah studio yang berpangkalan di Singapura.
Virtuos sebelum ini telah mengusahakan banyak port untuk Nintendo Switch seperti Dark Souls Remastered, The Outer Worlds dan The BioShock Collection, serta sama-sama membantu membangunkan game-game AAA lain seperti Battlefield 1, Uncharted 4 dan Horizon Zero Dawn.
Dalam masa sama, beberapa game asal Metal Gear Solid juga dikhabarkan sedang dalam perancangan dikeluarkan versi remastered untuk konsol-konsol moden.
Eurogamer juga telah mengesahkan laporan ini dengan menyatakan mereka juga ada menerima sumber yang mengatakan Konami sudah sekian lama memikirkan idea untuk versi baharu Metal Gear Solid 3: Snake Eater.
Lebih menarik, Gematsu pula melaporkan bahawa mereka ada mendengar yang sebuah Silent Hill baharu kini dalam pembangunan, dibangunkan oleh Kojima Productions, dan didanai oleh Sony Interactive Entertainment.
Tentunya laporan ini masih lagi dalam status khabar angin selagi ia belum disahkan secara rasmi. Namun, melalui beberapa laman web gaming gergasi yang melaporkan perkara yang sama, kemungkinan laporan-laporan ini sahih adalah tinggi.


Filem Ghost of Tsushima Kini Dalam Pembikinan Oleh Sony Bersama Pengarah John Wick

Filem Ghost of Tsushima kini berada dalam pembikinan oleh Sony Pictures dan PlayStation Productions, lapor Deadline dan kemudian disahkan sendiri oleh Sucker Punch.
Apa yang lebih mengujakan adalah ia akan diarahkan oleh pengarah filem-filem John Wick, Chad Stahelski. Memikirkan aksi yang telah disajikan dalam John Wick serta pertarungan Samurai dalam Ghost of Tsushima, ia sudah cukup membuatkan kita semua tidak sabar menantikannya.
Tentunya, produksi filem ini masih lagi dalam fasa awal dan mereka masih belum mendedahkan sebarang info lanjut.
Dalam kenyataan yang sama, Sucker Punch turut mendedahkan yang game open-world berlatarbelakangkan zaman feudal Jepun yang dibangunkan mereka itu telah berjaya terjual lebih daripada 6.5 juta unit.
Seperti yang dilaporkan sebelum ini, daripada keseluruhan pemilik Ghost of Tsushima, lebih separuh daripadanya telah menamatkan jalan cerita utamanya — satu pencapaian yang cukup memberangsangkan memandangkan kebanyakan gamer sering sukar untuk menghabiskan sesebuah game open-world.
Sony Pictures dan PlayStation Productions nampaknya begitu rancak menerbitkan game-game mereka kepada filem dan siri televisyen. Selepas Uncharted dan The Last of Us, kini Ghost of Tsushima pula.


GTA Online Mempunyai Lebih Ramai Pemain Pada Bulan Disember Lalu Sejak Pelancarannya

Empat tahun berturut-turut, GTA Online masih menyambung rekod bilangan pemain terbaru. GTA Online adalah sebab utama GTA 5 masih berada di pasaran dan masih meraih jumlah pemain baru.
Rockstar mendedahkan bahawa pada tahun 2017 adalah merupakan tahun terbesar buat GTA Online. Rockstar tidak merujuk kepada berapa banyak keuntungan yang mereka perolehi, jumlah bilangan pemain atau lain-lain. Tapi dengan pantas menambah bahawa Disember dilihat lebih ramai pemain dalam game tersebut berbanding hari-hari lain.
Disember juga merupakan bulan di mana GTA 5 menerima The Doomsday Heist, heist yang pertama ditambah ke dalam permainan sejak Heists dilancarkan.

Rockstar baru-baru ini telah mengeluarkan Lampadati Viseris, ia merupakan salah satu kereta terpantas dalam game tersebut di mana pemain boleh membelinya dan gunakannya dalam perlumbaan.


Pengarah Final Fantasy XV Berminat Untuk Hasilkan FFXV Versi PC!

Pengarah Final Fantasy XV, Hajime Tabata telah ditemuramah oleh Weekly Famitsu, dan berikut adalah beberapa soalan menarik dari temuramah tersebut!

WF: Apakah ratio jualan bagi FFXV versi fizikal dan digital?
HT: Terdapat banyak jualan bagi versi digital. Kami menyaksikan jumlah yang bagus bukan sahaja di Jepun, malahan di Amerika Utara dan Eropah.
WF: Apa sedang berlaku dengan kandungan virtual reality FFXV?
HT: Pembikinan sedang berjalan, tetapi kami belum membangunkan ia ke tahap yang membolehkan kami untuk mengumumkan tarikh penerbitan.
WF: Adakah sebarang update ataupun DLC selain daripada yang telah diumumkan?
HT: Walaupun tiada sebarang perancangan, saya mempunyai satu impian – untuk menjadikan pengembaraan dunia FFXV menggunakan kereta. Bagaimanapun apabila menyedari keadaan terkini game tersebut dan cabaran beberapa masalah dan proses debugging yang besar, impian ini seperti tidak praktikal.
https://www.youtube.com/watch?v=Dms58hFsz74
WF: Terdapat beberapa video yang memaparkan capaian ke kawasan yang tidak boleh tercapai di dalam game sekarang. Adakah banyak lagi kawasan akan ditambah?
HT: Video-video tersebut dibuat menggunakan glitch. Terdapat sebuah map yang besar digunakan sebagai laluan keretapi di separuh akhir game tersebut. Oleh kerana kawasan tersebut tidak siap sepenuhnya, membukanya sebagai kawasan untuk pengembaraan agak sukar.
Kami mungkin akan memperbaharui kawasan game di expansion masa hadapan, tetapi ianya tiada di dalam perancangan. Jika kami ingin memperbaharui map, kami akan lakukannya di Insomnia, tetapi ianya akan mengambil jangkamasa kerja setahun.
WF: Berkenaan penerbitan game ini di platform lain?
HT: Saya teringin nak menerbitkan FFXV di PC sebagai satu usaha teknikal. Saya mahu menunjukkan FFXV di komputer berkuasa tinggi kepada pengguna PC, dan kami juga ingin melihatnya terjadi. Saya ingin cuba membangunkannya di PC dan bermain dengan ciri-ciri eksklusif di PC seperti kebolehan membuat quest anda sendiri dan menikmati dunia FFXV dengan mod.


Ini Senarai Lengkap 20 Game Yang Akan Dimasukkan Ke Dalam PlayStation Classic – GTA, Final Fantasy VII, Twisted Metal, Metal Gear Solid

Sekiranya korang terlepas tentang salah satu berita tergempar tahun ini: Sony pada bulan lalu telah mengumumkan PlayStation Classic, sebuah konsol retro mini yang akan membawakan game-game popular semasa era PS1.

Semasa mengumumkannya, Sony mendedahkan yang terdapat 20 game yang akan dimasukkan ke dalam konsol ini, yang mana pada ketika itu belum mendedahkan senarai penuh 20 game tersebut.
Terbaru, mereka telah mengumumkan senarai lengkap 20 game tersebut, dan korang boleh lihatnya di bawah:

Battle Arena Toshinden
Cool Boarders 2
Destruction Derby
Final Fantasy VII
Grand Theft Auto
Intelligent Qube
Jumping Flash
Metal Gear Solid
Mr. Driller
Oddworld: Abe’s Oddysee
Rayman
Resident Evil: Director’s Cut
Revelations: Persona
R4: Ridge Racer Type 4
Super Puzzle Fighter II Turbo
Syphon Filter
Tekken 3
Tom Clancy’s Rainbow Six
Twisted Metal
Wild Arms

PlayStation Classic akan masuk ke pasaran Malaysia pada 3 Disember ini dengan harga RM429.
JomBaca: PlayStation Classic: Tiada Penambahan Bilangan Game Pasca-Pelancaran, Tiada Fungsi Online


Sony Kata Battlefield “Tak Boleh Kejar” Call of Duty Yang Sudah Terlalu Besar

Pertikaman lidah antara Microsoft dan Sony berkaitan pengambil-alihan Microsoft terhadap Activision Blizzard nampaknya semakin lama semakin hangat.
Seperti yang kita semua tahu, pengambil-alihan ini juga bermakna francais Call of Duty kini adalah milik Microsoft. Ramai yang menzahirkan kegusaran yang mana ia akan membantutkan persaingan sekiranya Microsoft memutuskan untuk menjadikan Call of Duty hanya eksklusif untuk Xbox.
Dalam kenyataan terbaharu, lapor PC Gamer, Sony telah mengaitkan pula persaingan antara dua francais game shooter popular, iaitu Call of Duty dan Battlefield.
Sony mengatakan yang siri Call of Duty telah memiliki kejayaan yang terlalu besar sehingga tiada mana-mana game shooter lain mampu menyainginya, termasuk Battlefield.
“Call of Duty tidak dapat ditiru,” kata Sony. “Call of Duty sudah terlalu berakar umbi untuk apa-apa saingan, tidak kira betapa canggihnya [pesaingnya], untuk dikejar. Ia telah menjadi game paling laris hampir setiap tahun dalam tempoh sedekat lalu, dan dalam genre first-person shooter, ia sangatlah laris.”
“Penerbit-penerbit lain tiada sumber atau kepakaran untuk menyaingi kejayaannya,” tambah Sony. “Untuk memberikan contoh kukuh, Electronic Arts — antara pembangun pihak-ketiga terbesar selepas Activision — telah mencuba banyak tahun untuk menghasilkan pesaing kepada Call of Duty dengan siri Battlefieldnya.”
“Walau banyak persamaan antara Call of Duty dan Battlefield — dan walaupun EA mempunyai trek rekod dalam membangunkan francais-francais AAA lain yang berjaya (seperti FIFA, Mass Effect, Need for Speed, dan Star Wars: Battlefront) — francais Battlefield tidak dapat kejar. Sehingga Ogos 2021, lebih daripada 400 juta game Call of Duty telah terjual, di mana Battlefield hanya berjaya terjual 88.7 juta unit.”
Apa pula pandangan korang? Setuju dengan apa yang dikatakan Sony ini?


Elden Ring: Game Ciptaan George R. R. Martin Dan Hidetaka Miyazaki Akan Dilancarkan Januari 2022, Saksikan Trailer Gameplay

Masih ingat Elden Ring? Ya, game yang diumumkan kira-kira dua tahun lalu, sedang dibangunkan oleh FromSoftware dengan kerjasama antara penulis buku George R. R. Martin dengan Hidetaka Miyazaki.
Selepas bertahun membisu, akhirnya FromSoftware terus mengumumkan tarikh pelancarannya, platform dan trailer gameplay pertama.

Mengapa game ini hangat diperkatakan? Ia mendapat sentuhan daripada Hidetaka Miyazaki yang cukup terkenal sebagai orang kuat dalam siri game Souls, dan kita dapat saksikan dalam video di atas terdapat gameplay yang kuat seperti siri tersebut. Kemudian, ia merupakan sebuah game yang dunianya ditulis oleh George R. R. Martin, pencipta novel tersohor A Song of Ice & Fire (Game of Thrones).
Elden Ring akan dilancarkan pada 21 Januari 2022 untuk PC, PS5, PS4, Xbox Series dan Xbox One.


Liga Utama Itali, Serie A Akan Mendapat Lesen Penuh Dalam eFootball PES 2020

Dalam PES 2019, semua kelab dari Serie A ditampilkan dengan nama rasmi, kecuali Juventus. Kemudian, nama dan logo Serie A itu sendiri tidak dibenarkan untuk diguna, sebaliknya hanya meletakkan ‘Italian League’.
Kini, untuk PES 2020, Konami baru sahaja mengumumkan bahawa Serie A akan mendapat lesen penuh — dibenarkan menggunakan nama rasmi dan logo Serie A, termasuklah kesemua kelab dalamnya akan dibawakan secara rasmi.
Semestinya, Juventus tidak ketinggalan kerana telahpun menjalin kerjasama eksklusif bersama Konami untuk PES 2020.

We are incredibly excited to OFFICIALLY reveal that the Italian @SerieA League will be FULLY LICENSED in #eFootballPES2020! 🇮🇹🙌
The new license brings the Serie A logo, trophy and associated badges in game! 🔥🔥🔥 #PlayingIsBelieving #gamescom2019 pic.twitter.com/ZozCdrAcJG
— eFootball PES (@officialpes) August 19, 2019
Walau bagaimanapun, peminat siri FIFA pula janganlah bimbang kerana penampilan Serie A dalam PES 2020 bukanlah eksklusif. Nama rasmi dan logo Serie A tetap akan digunakan dalam FIFA 20 serta kesemua nama rasmi kelab dalamnya — kecuali Juventus yang akan menggunakan nama Piemonte Calcio.
FIFA 20 akan dilancarkan pada 27 September 2019 untuk PC, PS4 dan Xbox One.
eFootball PES 2020 akan dilancarkan sepenuhnya pada 10 September 2019 untuk PC, PS4 dan Xbox One.


Tokyo Game Show: Final Fantasy Di Vita Dan Mobile!

Final Fantasy Adventure telah di-announce di Tokyo Game Show! Ia akan dikeluarkan di platform Vita, iOS dan Android! Berita ini pasti khabar gembira untuk peminat-peminat siri FF.
Gamer-gamer old school pasti berpeluang bermain FF: Adventure semasa di Nintendo Game Boy pada tahun 1991 dahulu. Game ini agak berlainan dengan siri Final Fantasy kerana ia bukanlah turn-based strategy tetapi ia lebih menyerupai siri Legend of Zelda.
Square Enix dilaporkan akan mengeluarkan game ini di Jepun pada hujung tahun di PS Vita, iOS dan Android.


Grand Theft Auto: Tokyo, Rockstar Sudah Mulakan Lawatan Ke Jepun!

Khabar angin mengatakan lokasi GTA yang seterusnya akan berlatarbelakangkan di negara matahari terbit!

Mengikut laporan yang telah dikeluarkan oleh Techradar, Rockstar sudah memulakan pembangunan untuk Grand Theft Auto yang seterusnya. Lokasi yang bakal digunakan adalah di Tokyo dan mereka dikatakan sudah mulakan lawatan ke Jepun bagi membuat rujukan selanjutnya.
Sekiranya benar, ia pasti merupakan sesuatu yang sangat berlainan daripada Rockstar kerana sebelum ini, siri-siri GTA hanya berlatarbelakangkan tempat-tempat di Amerika Syarikat.
JomBaca: 15 Perkara Kecil Buatkan GTA IV Lebih Baik Daripada GTA V

Menurut Techradar lagi, berdasarkan sumber terdekat kepada syarikat, Rockstar telah berkunjung ke ibu negara Jepun itu beberapa kali sejak beberapa tahun lepas untuk menghasilkan game penuh GTA: Tokyo, namun idea tersebut terpaksa dilupakan atas sebab-sebab tertentu.
Kebiasaannya, Rockstar akan membuat lawatan rujukan ke sesuatu tempat untuk mengambil gambar dan bertemu dengan orang tempatan, atau secara umumnya, mengambil serta merasai “jiwa” tempat itu.
Sumber itu juga mengatakan, pembangunan GTA 6 sah sudah dimulakan. Namun, lokasi dan latar belakang game itu nanti masih lagi belum diputuskan secara muktamad, di mana Tokyo adalah lokasi yang paling kuat dikaitkan.
Di sebalik spekulasi ini, pastinya Rockstar tidak akan mengumumkan GTA 6 dalam masa terdekat kerana GTA 5 baru berusia kurang dari 3 tahun, di mana kebiasaannya, sesebuah siri GTA akan bertahan selama 5 tahun.
JomBaca: Penerbit GTA & Red Dead Redemption Tidak Merancang Untuk Keluarkan Game Setiap Tahun

Apatah lagi, sebelum ini terdapat juga khabar angin yang mengatakan Red Dead Redemption 2 sudah menghampiri untuk diumumkan oleh Rockstar. Sumber yang kuat mengatakan game tersebut bakal diperkenalkan pada E3 tahun ini, iaitu pada bulan Jun nanti.
JomBaca: Map GTA 5 vs The Division vs Fallout 4


Pokemon GO: Kejayaan Sekelip Mata? Proses Levelling Up 20 Tahun Sebenarnya!

Pelancaran Pokemon GO di US baru-baru ini dilihat sebagai suatu keajaiban! Tahukah korang, John Hanke, CEO Niantic mengambil masa 20 tahun untuk menjayakan Pokemon GO?

Minggu lepas, menyaksikan Pokemon GO memecah pelbagai rekod dengan jumlah 10+ juta download pada minggu pertama sahaja, mengatasi jumlah pengguna aktif harian sedunia di Twitter, dengan purata penggunaan yang jauh melebihi Facebook, Snapchat, Instagram dan WhatsApp!
Bagaimana John Hanke berjaya melakukan ‘keajaiban’ ini? Seperti mana dalam game MMORPG, pastinya ada skill dan experience perlu di-unlock!. Jom kita follow perjalanan levelling up John di dalam menjadikan Pokemon GO ini satu kenyataan!
Level Up 1:
Semasa John masih seorang pelajar kolej pada tahun 1996, John bersama rakan-rakan telah membangunkan game MMO (massively multiplayer online) yang dinamakan ‘Meridian 59’. Beliau kemudiannya menjual M59 ke 3DO Company bagi mengejar cita-cita beliau – memetakan satu dunia! Korang boleh cuba mainkan game MMO klasik M59 ini di SINI.
Sumber
Level Up 2:
Pada tahun 2000, John melancarkan ‘Keyhole‘, projek yang cuba menggabungkan peta mukabumi dengan gambar-gambar aerial photography – lalu menghasilkan peta dunia 3D yang terangkai dengan GPS (global positioning system).
Sumber
Level Up 3:
Pada tahun 2004, Google telah membeli Keyhole, dan dengan bantuan daripada John – telah menjadikan Keyhole kepada apa yang sekarang dikenali sebagai Google Earth! Ketika ini, John mula menumpukan perhatian kepada membangunkan game yang menggunakan teknologi GPS.
Sumber
Level Up 4:
John mengetuai pasukan Geo Google dari tahun 2004 ke 2010, dan telah menghasilkan Google Maps dan Google Street View! Sepanjang masa ini, beliau mengumpulkan pasukan yang kemudiannya akan membantu beliau membangunkan Pokemon GO.
Sumber
Level Up 5:
Pada tahun 2010, John telah menubuhkan Niantic Labs sebagai sebuah start-up yang ditaja oleh Google bagi mereka lapisan game di atas peta-peta mereka. Apabila ditanya mengenai nama Niantic, John menjawab, “Niantic adalah nama sebuah kapal memburu ikan paus yang yang tersadai semasa era gold rush dulu. Dan San Francisco dibina di atas kapal-kapal seperti Niantic. Korang boleh berdiri di di atas kapal-kapal tersebut sekarang, dan takan pernah mengetahui perkara ini. Jadi inilah ideanya bagi Niantic Labs. Ada perkara yang sangat cool di dunia ini, dan juga di dalam Internet, tapi sukar untuk korang tahu jika korang berada di situ.”
Sumber
Level Up 6:
Pada tahun 2012, John telah membangunkan game MMO Niantic yang pertama dengan menggunakan teknologi geo, Ingress (iOS | Android). John menjelaskan, “Aktiviti game Ingress diletakkan di dalam lapisan di atas dunia sebenar menerusi smartphone korang. Idea bagi game ini diinspirasikan daripada angan-angan yang sering saya impikan sepanjang perjalanan pergi dan balik dari rumah ke Google.”
“Saya selalu terfikir kita boleh membangunkan sebuah game yang best menggunakan segala data Geo yang dimiliki. Saban hari saya melihat keupayaan smartphone yang semakin berkuasa, dan saya rasa masanya telah tiba untuk kita membangunkan game real-world adventure-based yang awesome!”
Sumber
Level Up 7:
Pada tahun 2014, Google dan Pokemon Company bergabung untuk menghasilkan prank April Fool’s Day dimana ianya menampilkan haiwan-haiwan Pokemon di dalam Google Maps. Ianya menjadi viral, dan menggalakkan John untuk mengusahakan idea tersebut menjadi sebuah game sebenar!

Level Up 8:
John memutuskan untuk membangunkan Pokemon GO menggunakan data meeting points yang dijanakan oleh emain Ingress. Meeting points yang popular menjadi Pokestops dan gyms di dalam Pokemon GO.
Menurut John, “Pokestops ini dicadangkan oleh para pemain, berdasarkan tempat-tempat yang kerap dilawati orang-ramai. Kami memiliki data selama dua tahun berkenaan tempat-tempat yang kerap dilawati para pemain termasuk tempat-tempat yang dirasakan boleh mereka mainkan Ingress – termasuklah tempat-tempat terpencil. Terdapat portal Ingress dari Antartika sehinggalah ke Kutub Utara.”
Sumber
Level Up 9:
John berjaya mendapatkan dana sejumlah USD30 juta daripada Google, Nintendo, Pokémon Company dan pelabur-pelabur lain dari Disember 2015 ke Februari 2016 bagi menambah bilangan kakitangan ke lebih 40 orang bagi melancarkan Pokemon GO.

Level Up 10:
John dan pasukannya melancarkan Pokemon GO pada 6 Julai lalu di Amerika, Australia dan New Zealand. Sejak pelancarannya, harga pasaran saham Nintendo naik sebanyak USD7.5 bilion, dan app tersebut telah menjana lebih daripada USD2 juta pembelian in-app setiap hari – menjadikan ianya ‘meletup’ dalam semalaman!
Sumber
Jadi, bukan mudah sebenarnya untuk membangunkan Pokemon GO ini! Perancangan, penambahbaikan kemahiran, pemilihan sumber manusia dan rakan niaga yang tepat diperlukan.
Mana taknya, John Hanke ambil masa 20 tahun untuk menjadikan Pokemon GO satu sensasi di dalam dunia gaming masakini. Korang ada cita-cita menghasilkan game? Bila nak mulakannya?
Sumber: Entrepreneur Inspiration


Red Dead Online: Progress Dalam Sesi Beta Mungkin Boleh Hilang Apabila Dilancarkan Sepenuhnya Nanti

Semua pasti sudah mengetahui bahawa bahagian online untuk Red Dead Redemption 2, dipanggil Red Dead Online (RDO), telah dilancarkan secara berperingkat.

Namun, apa yang ramai tidak perasan ialah RDO ini sebenarnya dilancarkan dalam versi beta. Dalam apa jua versi beta yang ada dalam mana-mana game, pastinya ia sebuah versi yang masih belum siap sepenuhnya — pasti akan ada beberapa isu yang timbul, serta pelbagai fungsi yang masih tidak dikeluarkan lagi.
Dalam blogpost yang dikeluarkan Rockstar yang menjelaskan tentang RDO, mereka ada menyebut tentang apa yang mungkin berlaku apabila ia dilancarkan sepenuhnya nanti.
“Kami mengharapkan yang semua progress pemain dalam waktu awal beta ini akan kekal dalam keadaaan baik, walau bagaimanapun, seperti kebanyakan pengalaman online beta yang sebesar ini, sentiasa akan ada peluang yang kita mungkin akan memperkenalkan rank atau me-reset stats sekiranya terdapat beberapa isu,” kata Rockstar.
Buat masa ini, Rockstar masih lagi belum mendedahkan bilakah versi beta ini akan berakhir, dan seterusnya melancarkan RDO secara sepenuhnya.


PES League SEA Finals Di Bandung, Indonesia Umumkan Tarikh Baru, Akan Diadakan Pada Mei 2017

Tarikh tepat bagi para pemain PES terbaik rantau ini untuk berentap di pentas Asia Tenggara kini sudah diumumkan.
Sebelum ini, kami telah melaporkan tentang PES League SEA Finals 2017, iaitu pertandingan kompetitif terbesar Asia Tenggara akan diadakan di Bandung, Indonesia. Pada ketika itu, mereka belum mengumumkan tarikh tepat, namun telah menyatakan ia akan diadakan pada bulan April 2017.
Terkini, di laman Facebook rasmi PES League SEA, mereka telah mengumumkan bahawa acara yang akan disertai oleh pemain-pemain terbaik PES dari Indonesia, Malaysia, Thailand dan Vietnam ini akan dianjurkan pada 7 Mei 2017.

Walau bagaimanapun, maklumat lanjut tentang acara ini belum mereka dedahkan, dan mereka menyatakan ia akan didedahkan pada awal bulan hadapan (April 2017).
Siapakah penganjur acara ini? Bagaimana untuk mewakili Malaysia? Siapakah pemain-pemain Malaysia sebelum ini? Anda boleh ketahui segala info ini di sini.


Adakah Dominasi Lionel Messi Sebagai Muka Hadapan Siri FIFA Bakal Berakhir?

Muka hadapan siri game FIFA dari EA Sports adalah sangat sinonim dengan bintang bola sepak dunia, Lionel Messi – namun, adakah kita bakal melihat pengakhiran kepada dominasi ini?

Messi yang juga merupakan permata kepada kelab gergasi Sepanyol, FC Barcelona, mula menjadi muka hadapan FIFA sejak musim 2012/13, apabila beliau menggantikan bintang Brazil yang tidak asing lagi, iaitu Kaka.
JomBaca: Hanya Dengan Bermain FIFA, Beliau Mampu Menyara Keluarga!
Mengikut laporan yang telah dikeluarkan oleh laman web sukan-perniagaan berbahasa Perancis, Sportune, kontrak 4-tahun yang ditandatangani oleh Messi telah berakhir semasa pengeluaran FIFA 16 dan masih belum ada lagi berita mengenani penyambungan kontrak tersebut.

Kemudian, terdapat pula laporan dari L’Equipe yang mengatakan, Messi bakal digantikan dengan pemain dari kelab musuh tradisi Barcelona, Real Madrid. Pasti korang menjangkakan Cristiano Ronaldo, bukan? Nampaknya tidak. Ronaldo dikatakan masih lagi mempunyai kontrak bersama pesaing utama EA Sports, Konami – di mana beliau masih lagi terlibat dengan Pro Evolution Soccer bersama Neymar.
Khabar angin yang mengatakan pemain Real Madrid akan menggantikan Messi di muka hadapan pasaran global FIFA adalah James Rodriguez. Sebagai antara pemain termahal yang pernah dibeli dalam sejarah perpindahan bola sepak serta antara bintang paling menyerlah dalam Piala Dunia FIFA 2014, James menjadi antara pilihan utama menggantikan Messi.

Adakah muka hadapan sebenarnya memainkan peranan dalam keberkesanan pemasaran sesebuah game, terutamanya game bergenre sukan? Adakah korang akan melihat dahulu siapa muka hadapannya sebelum membeli game tersebut?
Kongsikan pendapat korang dalam ruangan komen di bawah!
JomBaca: Bintang NFL Travel 3 Jam Untuk Sahut Cabaran Bermain FIFA 16, Menang Besar 9-1!


Ubisoft Umum Ghost Recon: Breakpoint, Sekuel Kepada Wildlands, Saksikan Trailer Sinematik Ini

Setelah mengacahnya untuk beberapa hari lalu, game terbaru Tom Clancy telah diumumkan.

Ubisoft baru sahaja mendedahkan Tom Clancy’s Ghost Recon: Breakpoint, sekuel kepada Ghost Recon: Wildlands yang dikeluarkan pada tahun 2017.
Trailer sinematik telah dikeluarkan dan korang saksikannya di bawah:

Apa yang kita tahu tentang game ini setakat ini? Ia menggunakan latar belakang lokasi rekaan yang bernama Auroa Islands. Pulau ini dimiliki oleh Jace Skell, CEO untuk syarikat Skell Technology, pakar dalam penciptaan autonomous drones dan artificial intelligence.
Seperti juga dalam Wildlands, korang akan bermain sebagai Nomad, yang menjalankan kerja-kerja di belakang pengetahuan musuh bagi menghapuskan dron-dron milik Skell.

Ghost Recon: Breakpoint akan dilancarkan pada 4 Oktober 2019 untuk PC, PS4 dan Xbox One.


Pocophone F1: Smartphone Gaming Paling Berbaloi Untuk Mobile Gamer Bijak

Adakah Pocophone F1 – smartphone di bawah sub-brand Xiaomi ini masih relevan untuk kegunaan mobile gaming dan penggunaan harian pada tahun 2019 ini? Jom kita tengok.

Korang masih mencari smartphone cukup berkuasa untuk gaming DAN kegunaan harian tetapi tak mahu membelanjakan duit korang untuk smartphone dengan harga yang tak masuk akal? Nah, penulis cadangkan korang laburkan duit korang untuk membeli Xiaomi Pocophone F1.
Penulis: Poco F1 = Poco FOne. Bunyinya Pocophone, tapi mungkin ianya terlalu punny, orang kebanyakan tak faham. Makanya dinamakan penuh Pocophone F1 bagi pasaran global.
Dilancarkan pada Ogos tahun lepas, Pocophone dihasilkan sebagai smartphone dengan harga mid-range tetapi dilengkapi dengan spesifikasi-spesifikasi mewah dari smartphone yang jauh lebih mahal. Ternyata, strategi ini menarik perhatian ramai sehingga menjadikan Pocophone F1 smartphone paling viral lewat tahun lepas.

Sebagai seorang gamer multiplatform, penulis mencari smartphone dengan ciri-ciri spesifikasi hebat pada harga mampu milik. Jimat sikit duit untuk berbelanja pula di platform PC dan konsol. Ehem. Ternyata, Selepas hampir 2 minggu menggunakan Pocophone F1 ini, penulis cukup yakin untuk mengesyorkan smartphone ini kepada korang.
Berikut adalah beberapa ciri-ciri Pocophone F1 yang buat penulis jatuh hati dengan smartphone kecil bercita-cita besar ini.
Snapdragon 845 + Adreno 630
Dilengkapi processor Snapdragon 845 dan GPU Adreno 630 yang lazimnya ada pada smartphone mewah, prestasi dan pakej harga ditawarkan Pocophone F1 sangatlah berbaloi.

Menurut ranking benchmarking AnTuTu Februari 2019, Pocophone F1 mempamerkan markah terpuji dengan mengatasi smartphone ternama seperti iPhone X, Black Shark Helo, Razer Phone 2, Google Pixel 3 XL, Mi 8 Pro, Samsung Note 9, Honor Play dan macam-macam lagi!

Ujian benchmarking AnTuTU yang dilakukan penulis sendiri menghasilkan score yang lebih tinggi. Markah benchmark ini terbukti apabila penulis memainkan mobile games yang memerlukan penggunaan kuasa grafik yang tinggi seperti PUBG Mobile, Asphalt 9, Shadowgun Legends, Tekken Mobile, Warhammer 40, 000: Freeblade, Dead Trigger 2, Middle-Earth: Shadow of War, Lifeafter dan beberapa game lain lagi.

Kehadiran smartphone baru dengan Snapdragon 855 baru di pasaran tidak menggugat keupayaan Pocophone ini kerana kebanyakan game popular masih boleh dimainkan dengan lancar dan berkualiti tinggi menggunakan gabungan processor Snapdragon 845 dan GPU Adreno 630. Pendek kata, tak payah termakan bisikan nafsu korang yang inginkan smartphone masakini tu.
Bateri 4000mAh + 18W QuickCharge 3.0 charger
Lazimnya, bermain game dan menggunakan smartphone seharian secara normal akan memerlukan korang membawa power bank merata-rata. Sejak menggunakan Pocophone, penulis hanya menggunakan power bank untuk mengecas vape, tidak lagi untuk phone.

Hari-hari penulis kini terisi dengan berlepak bergaming ketika waktu makan tengahari, ketika pergi dan balik kerja di atas Grab dan mungkin juga beberapa ketika bergaming sambil memerut di tandas – tanpa perlu berjimat-cermat menggunakan bateri. Bateri 4,000mAh yang ada dalam Pocophone memastikan korang sentiasa bersedia untuk kegunaan smartphone secara normal dan bergaming.

Bagaimanapun, apabila menghadiri acara, mengambil gambar dan video serta mengedit untuk diterbitkan di JomGaming, barulah penulis cucukkan ke powerbank. Dan jika perlu, charger 18W QuickCharge yang disertakan mampu mengecas Pocophone dari 0 ke penuh 100% dalam tempoh 1 jam 45 minit. Cukup pantas.
Liquid Cooling
Paling best, Pocophone juga dilengkapi dengan sistem liquid-cooling bagi memastikan suhunya terkawal dan tidak terlalu panas ketika bergaming.

Korang mungkin berkata, Samsung Galaxy Note 9, Razer Phone, ROG Phone dan Black Shark turut menawarkan sistem liquid-cooling. Bagaimanapun, sistem liquid-cooling Pocophone dengan harga tawarannya menjadikannya satu-satunya smartphone dengan sistem tersebut di bawah harga RM1,400. Berbaloi, kan?
Game Speed Booster & Ciri Do Not Disturb
Pocophone turut dilengkapi ciri optimisation untuk gaming yang dinamakan Game Speed Booster. Hanya tambahkan game-game korang ke dalam senarai, dan Game Speed Booster ini akan mengoptima prestasi game, mengawal kestabilan rangkaian data serta menghadkan notification dari SMS, mesej menerusi fungsi DNot Disturb (DND).

Apabila prestasi ditingkatkan, game boleh berjalan dengan lebih lancar tanpa sebarang gangguan luaran. Nikmat sungguh. Tapi hati-hati, Pocophone boleh menjadi panas sekiranya segala aspek prestasi di-overclock. Terutamanya bagi korang yang menggunakan app GFX Tool untuk lebih meningkatkan prestasi smartphone korang.
Skrin 6.18 Inci Dengan Refresh Rate 60Hz
Harga mampu-milik smartphone ini memerlukan beberapa bentuk pengorbanan. Bagi menggantikan penggunaan skrin AMOLED yang berkualiti dan berharga jauh lebih mahal, Pocophone menggunakan skrin IPS LCD dengan paparan FHD 1080p (sebenarnya 2,246×1,080 pixel).

Paparan yang terhasil di atas skrin 6.18 inci ini agak memuaskan hati penulis dengan pixel density pada 403 dpi. Tidak terlalu pixellated. Dan mata penulis semasa sesi gaming terasa selesa dengan refresh rate yang agak standard pada 60Hz. Cukup bagi memainkan game-game mobile masakini.
Sistem Speaker “Stereo” + Audio Jack
Berbeza dengan kebanyakan smartphone masakini, Pocophone hadir dengan audio jack! Bagi gamer PUBG Mobile yang mementingkan situational awareness, headphone sangatlah penting bagi mengawasi bunyian gerakan musuh dan seterusnya mendapatkan Chicken Dinner.
Bagi korang yang gemar memainkan mobile game dan memasang sound sekuat-kuatnya, Pocophone ini menampilkan sistem speaker “stereo”. Di bahagian bawah adalah speaker utama, dan di bahagian earpiece adalah satu lagi speaker. Bagaimanapun kedua speaker ini bukanlah memainkan audio channel kiri dan kanan. Sebaliknya lebih kepada speaker yang lebih kuat dan lebih perlahan bunyinya.
—Ciri-Ciri Tambahan Yang Berbaloi—
Berikut adalah beberapa ciri tambahan yang menjadikan Pocophone F1 pilihan menarik lagi berbaloi-baloi:
Update MIUI 10 + Android Pie
Semasa dilancarkan, Pocophone F1 hadir dengan MIUI 10 yang dibina di atas Android Oreo 8.1. Pasukan Pocophone yang aktif kerap mengeluarkan patch dan update bagi menambahbaik prestasi smartphone ini. Antaranya meng-unlock sistem kamera yang akan penulis huraikan di bawah.

Terkini, Pocophone telah di-update ke MIUI 10.2.3.0 dengan versi stabil Android 9.0 Pie. Ini membuktikan apabila korang beli Pocophone F1, yakinlah korang akan menerima sokongan dan update rasmi dari Pocophone sendiri.
Kamera Berkualiti
Menurut spesifikasi rasmi, Pocophone hadir dengan dwi-kamera belakang – 12MP & 5MP. Dan kamera depan 20MP. Bagaimanapun apa yang penulis ingin highlight di sini adalah sensornya.

Ya, Pocophone F1 menggunakan sensor Sony IMX363 yang turut hadir ASUS ZenfFone 5Z, Google Pixel 3 dan beberapa smartphone lain. Ini menggerakkan komuniti untuk mengunakan ROM Pixel Experience ataupun hanya menginstall Google Camera bagi mengoptima sensor kamera tersebut.

Hasilnya, kamera smartphone dengan ciri Electronic Image Stabilisation (tiada Optical Image Stabilisation) yang mampu menandingi kamera smartphone yang jauh lebih mahal.
Kesimpulan
Untuk makluman, penulis mendapatkan Pocophone F1 Armoured Edition dengan spesifikasi 6GB RAM, 128GB storage pada harga RM1,350. Dengan semua ciri dihuraikan di atas pada harga sebegini – Pocophone sememangnya pakej lengkap bagi smartphone gaming untuk kegunaan hari-hari.
Apa pendapat korang? Korang pakai Pocophone F1? Kongsikan dengan kitorang di ruang komen di bawah.


Trailer Terbaru THE FINALS Untuk Sesi Closed Beta


Saksikan Trailer Terbaru Life is Strange: Before The Storm Deluxe Edition – Mainkan Max Buat Kali Terakhir!

Anda berpeluang untuk bermain sebagai Max bagi kali terakhir dengan episod bonus bertajuk “Farewell”.

Deluxe Edition dilengkapi dengan semua tiga episod Before The Storm dan anda boleh main episod bonus “Farewell” setelah anda selesai episod terakhir game ini.
Selain menikmati perjalanan terakhir sebagai Max, anda turut boleh memilih lagu kegemaran anda dalam Before The Storm dan pilih turutan sendiri dalam Mixtape Mode.
Alunan muzik dalam Life is Strange adalah antara tunjang utama untuk menggerakkan game penuh dengan emosi ini. Kugiran dari British, Daughter dipilih untuk membikin lagu tema Before The Storm untuk menyerlahkan penghayatan karakter-karakter dan cerita utama dalam game ini.
Fesyen juga diperagakan dengan tiga pilihan baju berbeza untuk Chloe dalam Outfit Pack.
Baju tambahan untuk Chloe dari kiri: Hawt Dawg Man, Illuminati, Punk Doe
Life is Strange: Before The Storm adalah prekuel kepada Life is Strange, mengisahkan hubungan antara Chloe dan Rachel Amber iaitu seorang kawan karib Chloe sebelum Rachel menghilangkan diri.
Episod pertama Life is Strange: Before The Storm akan tiba pada 31 Ogos 2017 untuk PC, Xbox One dan PS4.
JomBaca: Life is Strange: Before the Storm Diperlihatkan Dengan 9 Minit Gameplay Baru, Saksikan Chloe Dan Bapa Tirinya, David


Godfall: 13 Benda Korang Patut Tahu Tentang Game Pertama PlayStation 5

Lain macam aura next gen.

Godfall, game pertama PlayStation 5 telah pun diumumkan di Game Awards 2019. Selain ianya akan bergenre looter-slasher, tak banyak diketahui tentang game ini. Berikut adalah XX fakta yang kitorang korek dari temuramah bersama Creative Director Godfall / CEO Counterplay Games, Keith Lee.
1. Ianya akan hadir ke platform PC & PS5.
2. Trailer di atas memulakan jalan cerita Godfall, bila korang akan memilih karakter buat kali pertama.
3. Korang akan memainkan watak anggota saki-baki Knight’s Order yang sedang mempertahankan dunia daripada kiamat.
4. Korang boleh memainkan ketiga-tiga karakter di dalam trailer tersebut dan memakai armor set mereka yang dipanggil Valorplates.
5. Korang boleh mencari dan memakai Valorplates lain yang telah hilang ditelan zaman – masing-masing dengan karakteristik dan sejarah tersendiri. Valorplates ini pula boleh korang upgrade dengan Augments untuk perk-perk berbeza mengikut citarasa gameplay korang.
6. Godfall berlangsung di dalam dunia high fantasy dipenuhi satria/knights, magik dan alam-alam terlarang. Dunia Godfall terbahagi kepada alam Earth, Water, Air, Fire dan Spirit. Di penghujung trailer di atas, karakter korang mendongak melihat dari alam Earth ke alam Water. Dan monumen/obelisk gergasi yang menghubungkan dua alam tersebut bernama Skybreaker Monolith.

7. Godfall adalah sebuah game melee combat, dan korang akan membina karakter menggunakan gear/loot yang dikumpul sepanjang permainan. Korang akan memiliki serangan jarak jauh yang dihadkan dengan cooldown/charges. Gameplay utama masih pada pertempuran melee jarak dekat  dengan dua pilihan senjata utama yang boleh ditukar semasa misi.
8. Gameplay Godfall diinspirasikan daripada game Monster Hunter – playstyle mengikut kepelbagaian weapon class / jenis senjata. Ini termasuk gameplay kombo pantas lagi brutal ataupun permainan lebih berhati-hati.
9. Godfall boleh dimainkan secara solo ataupun co-op 3 orang.
10. Jalan cerita Godfall diinspirasikan daripada novel-novel seperti siri The Stormlight Archive dari Brandon Sanderson, trilogi The First Law dari Joe Abercrombie dan siri Foundation dari Isaac Asimov.
11. Godfall dibangunkan bagi menggunakan teknologi PS5 yang baru –  SSD bagi tahap perincian yang tinggi untuk setiap objek in game termasuk proses loading game tanpa gangguan.Controller DS5 dengan adaptive trigger dan haptic feedback pula akan memastikan saat-saat combat terasa ganas lagi menyeronokkan.
12. Godfall adalah game pertama diumumkan sebagai PlayStation 5 launch title.
13. Ianya dibangunkan oleh Counterplay Games, studio kecil seramai 75-orang yang pernah mengerjakan pembikinan game-game seperti Ratchet & Clank, God of War, Destiny 2, Horizon Zero Dawn, Diablo III, Gears 5, Star Wars Battlefront, Titanfall 2, Left 4 Dead 2, Evolve, Halo 5, Battlefield 3, Bioshock Infinite, Call of Duty, Injustice 2 dan Overwatch. Game-game besar jugak.


Satu lagi game buatan Malaysia akan dilancarkan tak lama lagi – Kabaret

View this post on Instagram            A post shared by JomGaming (@jomgaming)


Battlefield 2042 Dilaporkan Sedang Dipertimbang Bertukar Menjadi Game Percuma

EA dilaporkan amat kecewa dengan prestasi jualan Battlefield 2042, dan sedang mempertimbangkan segala pilihan untuk menyelamatkan game tersebut.
Antara idea yang sedang dipertimbangkan itu adalah menukarkan game shooter itu kepada sebuah game bermodelkan percuma (free-to-play).
Laporan ini hadir dari wartawan tersohor, Tom Henderson di Twitter. Beliau turut menyatakan yang butiran lanjut mengenai laporan ini akan dikongsikannya esok.

EA is reportedly very disappointed with how Battlefield 2042 has performed and is "looking at all the options" when it comes to the title, this is including looking at Free to Play in some capacity.I'll have more on this tomorrow. pic.twitter.com/WWuDpstyqS— Tom Henderson (@_Tom_Henderson_) January 20, 2022

Bukan sahaja EA, tentunya para peminat tegar Battlefield juga amat kecewa dengan apa yang dipersembahkan DICE dalam game terbaharu mereka itu. Korang boleh baca reviu kami untuk Battlefield 2042 untuk mengetahui mengapa game ini menerima sambutan yang begitu teruk.
Bahkan, baru sebulan dilancarkan, bilangan pemain Battlefield 2042 lebih rendah daripada Battlefield V.


The Last of Us Part II: Satu Lagi Video Akan Diperlihatkan Di E3, Pelbagai Info Baru Didedahkan Di PSX 2017

Tiada siapa pun yang terkecuali dalam dunia The Last of Us.

Selepas baru sahaja memenangi game yang paling dinantikan oleh pemain di The Game Awards, pengarah dan penulis Neil Druckmann, penulis skrip bersama Halley Gross dan juga bersama pelakon suara Ashley Johnson, Troy Baker serta barisan pelakon suara lain menyertai satu panel perbincangan tentang The Last of Us Part II di PSX2017.
Sebelum bermulanya sesi panel ini, Baker dan Johnson membuka tirai dengan persembahan sebuah lagu yang mencerminkan perjalanan hubungan antara Ellie dan Joel.
https://www.youtube.com/watch?v=nhbBRDmfmLk
Apabila bercakap mengenai jalan cerita terutamanya kebarangkalian Ellie atau Joel mungkin mati, Druckmann hanya mengusik, “Tiada siapa pun selamat malah Joel dan Ellie juga kena sama.”
Menurut Druckmann, mereka mahu menaikkan lagi tahap jalan cerita The Last of Us Part II menjadi lebih bagus seperti apa yang telah dilakukan untuk Uncharted 4 tetapi The Last of Us membawa jalan cerita lebih meruntun emosi iaitu jauh cerianya berbanding pengembaraan Nathan Drake dalam Uncharted 4.
Gross yang pernah menulis skrip untuk siri rancangan HBO Westworld kini menulis bersama Druckmann dan berkongsikan pengalamannya bekerja dalam projek The Last of Us Part II. Walaupun beliau berkata inilah adalah satu “tugas yang sukar” tetapi ia adalah satu pengalaman berharga untuk memberi kerjasama dan input dalam melaksanakan projek ini.

Tambahan pula, semasa Druckmann jelaskan seluruh jalan cerita The Last of Us Part II kepada Gross dan Druckmann sudah selesa dengan permulaan dan pengakhiran cerita tetapi beliau tidak pasti dengan plot pertengahan besar cerita ini. Lalu, Gross memberikan beberapa idea hebat sehinggakan Druckmann ingin kongsikan satu idea bersama audiens tetapi tidak boleh berbuat demikian tanpa mendedahkan keseluruhan plot.
Sejurus selepas itu, Druckmann berubah fikiran dan memberi satu bayangan baru berkata: “Selepas hari pertama itu, Halley pergi balik rumah dan berborak dengan suaminya dan dia cakap seperti begini, ‘Saya rasa saya mengandungkan seseorang.’ Nanti anda akan tahulah apa maksud sebenarnya yang saya cakap ini.”
Walaupun kami tahu game kali ini akan mempunyai penceritaan yang sangat sedih serta dengan kebencian lebih mendalam, Druckmann berseloroh, “ada satu harapan dan ada juga babak-babak gembira” dalam The Last of Us Part II.

Bercakap mengenai trailer yang cukup ganas ditonjolkan semasa Paris Games Week, Druckmann menyebut tentang bagaimana trailer itu menunjukkan mesej utama The Last of Us Part II iaitu adalah satu eksplorasi untuk mencari makna keadilan, kebaikkan dan kejahatan serta memahami makna kabur antara dua sifat: baik dan jahat.
Tambahan lagi, Druckmann juga mengesahkan The Last of Us Part II kali ini akan membawa pemain sebahagian besar ke Seattle iaitu sama seperti teori yang peminat bincangkan.
Lebih-lebih lagi, beliau juga menganggar tempoh masa proses penyiapan di studio Naughty Dog dengan berkata, “Kami masih lagi sedang giat membangunkan game ini… sekarang kami baru sampai 50 ke 60 peratus untuk siap? Saya pun tidak pasti sangat sejauh mana kami sudah siap.”

Apabila ditanyakan bila peminat akan jangkakan video baru (atau mungkin gameplay baru?) untuk Part II, Druckmann mengesahkan ada video baru akan ditonjolkan untuk E3 2018!
The Last of Us Part II akan dilancarkan eksklusif untuk PS4 dan buat masa kini, tiada tarikh pelancaran diumumkan oleh Naughty Dog.


Controller PS5 Mungkin Akan Turut Boleh Dimainkan Di PS4, Menurut FAQ Dari Laman Rasmi PlayStayion

Nampaknya bukan sahaja controller PS4, DualShock 4 mungkin akan boleh dimainkan di PS5, malah juga sebaliknya.
Controller PS5, iaitu DualShock 5 kemungkinan besar akan turut boleh dimainkan di konsol generasi sebelumnya, iaitu PS4.
Laporan ini muncul di laman web rasmi PlayStation berbahasa Perancis, di bahagian FAQ. Beberapa soalan lazim mengenai PS4 dan PS4 Pro telah disediakan, yang mana di bahagian “Compatibilité DualShock”, ia menyertakan “DS4/DS5”.
“DS5” tersebut semestinya menandakan DualShock 5, panggilan controller yang didatangkan sekali bersama konsol PS5.

Mungkin kita akan mempertikaikan mengapa perlu menggunakan controller dari konsol generasi akan datang di konsol generasi sebelumnya, namun ia pastinya satu kelebihan yang boleh disambut. Apatah lagi, telah disahkan sebelum ini bahawa PS4 dan PS5 nanti akan boleh bermain online multiplayer bersama (cross-gen-play).
PS5 akan dilancarkan pada hujung tahun ini. Tiada tarikh pelancaran setakat ini.
Terima kasih, IGN.


Ooblets – Game Comel Tampilkan Game Ternak Raksasa Comel. Saksikan Trailernya!

Comel aje game dipaparkan di PC Gaming SHow E3 32017 ni.

Glumberland telah menerbitkan trailer terbaru untuk Ooblets, game town life dengan aktiviti berkebun, menari dan haiwan-haiwan comel.

Ooblets akan dilancarkan pada platform Xbox One dan PC pada tahun 2018.


514 Kills Dalam Satu Round, Pemain Ini Pecahkan Rekod Battlefield 4!

Ini betul-betul, bukan cobaan!

Pertama kali berita ini sampai kepada kami, ia membuat kami terduduk dan tercengang. 514 kills dalam satu round? Mustahil!

Seperti yang dilaporkan oleh BF4Central, seorang streamer, Brekk1e telah memecahkan rekod Battlefield 4 dengan 514 kills berbalas 67 deaths. Sekiranya korang masih tidak mempercayai, jangan risau, setiap kills yang beliau lakukan tersemat kemas dalam video di bawah:

Round tersebut telah dimainkan di platform PC dalam server yang telah diubahsuai dengan beberapa rules yang dicipta sendiri. Pemain hanya dibenarkan untuk menggunakan pistol sehingga berjaya mencecah 100 kills, kemudian barulah server itu akan membenarkan pemain tersebut memakai weapon-weapon yang lain. Melalui rules sebegitu, ia (mungkin) membuatkan Brekk1e lebih mudah membunuh pemain lain yang masih lagi menggunakan pistol, apabila beliau telah mencecah 100 kills.
Round tersebut telah dimainkan di Operation Locker dengan tiket bermula pada 3200, sebuah setting yang boleh dikatakan setting yang paling mudah untuk mendapatkan banyak kills (penulis masih cuba untuk menerima hakikat).
Penulis secara peribadi pernah memainkan setting seperti ini (tapi tidak suka kerana ia akan mengambil masa yang sangat lama untuk dihabiskan), dan kills paling tinggi yang pernah penulis jumpa mungkin sekitar 200. Berjaya mendapat 514 kills dalam satu round adalah sesuatu yang tak tercapai dek akal. Apatah lagi apabila ia dimainkan selama 1 jam 22 minit tanpa henti! Sungguh gigih!

Jadi, korang sudah habis menonton video tersebut? Sudah boleh menghadamnya? Penulis masih lagi bingung memikirkannya.
Korang biasa memainkan Operation Locker dengan 3200 tiket? Berapa kills paling tinggi pernah korang dapat? Kongsikan dengan kami.
JomBaca: EA Sahkan Battlefield Baru, Di-Develop DICE Akan Keluar Akhir Tahun!


Illegear Umumkan 2 Laptop Gaming Terbaru – ONYX V Dan ONYX G – Dikuasakan NVIDIA RTX2070 SUPER

Korang sedang berkira-kira untuk mendapatkan laptop gaming serba baharu? Jangan terlepas untuk masukkan dua model ini ke dalam senarai pendek.
Illegear baru sahaja melancarkan dua model laptop gaming terbaharu yang cukup menggiurkan — iaitu ONYX V dan ONYX G. Secara umumnya, model baharu ini akan menampilkan 10th Gen. Intel Core processors, NVIDIA GeForce RTX2070 Super, keyboard mekanikal senyap GENESWITCH dan banyak lagi.
Berikut ialah spesifikasi rasmi yang dikeluarkan oleh Illegear:

Untuk butiran lanjut atau korang nak dapatkan terus laptop gaming ini, korang boleh layari laman web rasmi Onyx.


Pokemon Go: 23 Perkara Kita Dah Tahu Tentang Game Augmented Reality Mobile Ini!

Pokemon Go sudah pun diumumkan di E3 2016 Nintendo Treehouse baru-baru ini. Jom kita tengok 23 benda best yang ditemui field-test beta tester seluruh dunia!

1. Selepas Beta-testing Pokémon Go di Jepun, Amerika dan Australia – game ini patut dilancarkan pada Mac 2016 tetapi telah ditunda ke Julai 2016.
2. Game ini menggunakan Augmented Reality yang di-develop oleh Niantic Labs dengan kerjasama Pokémon Company dan Nintendo. Ia dikategorikan sebagai genre real-word gaming. Niantic merupakan pioneer dalam real-world gaming dengan mobile game sulungnya, Ingress (iOS / Android).
3. Matlamat Pokémon Go in adalah untuk mencari, menangkap, battle dan bertukar Pokémon dengan komuniti.
4. Karakter Trainer korang boleh di-customize di permulaan game sahaja, tidak boleh ditukar apabila korang sudah bermula main.**
Source
5. Korang perlu memilih dan menyertai antara 3 faction iaitu Red, Blue atau Yellow. Masih tak tahu jika boleh bertukar faction setelah menyertainya. **
6.  Pokémon type berbeza mengikut geografi dan persekitaran seperti kawasan perairan, hutan dan taman. Korang boleh menangkap Pokémon water-type di tempat berdekatan dengan sungai, laut atau landmark berair seperti KLCC’s waterpool.

Jangan risau, Pokémon tidak akan muncul di tempat merbahaya seperti Amazon, hutan pedalaman yang tiada 3G, landasan kereta api dan di atas jalan. Waktu dan masa, siang atau malam tidak akan menjejaskan penemuan Pokémon.
7. Pokémon yang ditangkap mempunyai geotag location aktif. Ini bermaksud Pokémon yang ditangkap akan merekodkan di mana korang menangkap Pokémon. Jadi ambillah peluang ini untuk meneroka dunia menangkap Pokémon!
8. Poke-stops, kalau korang biasa bermain Ingress, korang akan mengenali tempat ini sebagai Portals. Di sinilah di mana korang akan ‘bershopping’ dan mendapatkan potions, eggs dan lain-lain lagi. Poke-stops boleh dijumpai di monumen bersejarah atau hot-spot tempat awam diminati orang ramai berkumpul seperti taman, pusat komuniti atau tugu monumen. Kami mencadangkan korang untuk berjinak dengan Ingress kalau korang nak tahu di mana Poke-Stops yang bakal ada. Tahukah anda 30-50% Portal Ingress akan menjadi Poke-Stops?

9. Hanya 151 Pokémon pertama kumpulan Gen 1 dari Johto yang ada akan berada dalam game ini tapi bukan di sana sahaja. Lebih banyak Pokémon akan di tambah pada masa akan datang.
10. Cara korang membaling pokeball, biar pun curve ball ke, menyerong ke atau hentam straight terus ke, boleh mempengaruhi peluang untuk menangkap Pokémon tersebut. Tinggikan peluang untuk menangkap Pokémon dengan membaling mengenakan hit box. Korang boleh nampak satu bulatan yang mengecil and baling ketika ia paling kecil tapi jangan sampai terlepas peluang pula!

11. Setiap Pokémon yang ditangkap akan memberi ganjaran XP boost sebanyak 100 ke 500 XP, mengikut rarity Pokémon tersebut. Make a good throw dan korang boleh mendapat XP yang lebih tinggi! (dan juga menjimatkan Pokeball korang) Lebih tinggi XP anda, lebih tinggi peluang untuk korang mendapat item yang lebih rare seperti super potion, superball dan pokemon berlevel lebih tinggi.
13. Pokémon dibahagi kepada 3 kelas Rarity iaitu Common, Uncommon dan Rare. Pokémon yang lebih rare lagi susah nak jumpa dan ditangkap, malah mereka boleh menghilangkan diri dari battle walaupun sudah lemah.
14. Gadget companion official, Pokémon Go Plus (PokeGo Plus) akan dikeluarkan pada 15 Julai ini di harga USD34.99 (sekitar RM160).

15. PokeGo Plus akan bergetar apabila terdapat Pokemon berdekatan dan korang hanya perlu menekan butang tersebut untuk menangkap pokemon itu terus. Dikatakan korang juga boleh mengutip barang dengan menekan butang tersebut apabila berada di PokeStop.**
16. Lampu di PokeGo Plus juga akan bertukar warna mengikut situasi. Ia akan berkelip dengan warna hijau bila anda bertembung dengan Pokemon, bercahaya merah kalau anda gagal menangkap dan berkelip dengan warna warni pelangi apabila anda berjaya menangkap Pokemon tersebut!
17. Untuk evolve-kan Pokemon, korang kena menangkap Pokemon yang sama untuk mengutip dan kumpul candy sehingga cukup untuk level-up-kan Pokemon tersebut. Untuk kuatkan Pokemon, korang boleh menggunakan Stardust dan juga sedikit candy.

18. Pokemon yang sama jenis kemungkinan mempunyai ‘attack’ yang berbeza (hanya 2 attack yang boleh ada pada satu-satu masa) So, simpanlah 2 atau 3 Pokemon yang sama dan tengok mana satu yang lebih disukai oleh korang.
19. Korang hanya boleh menyimpan 1000 Pokemon dan 9 PokeEggs dalam satu masa buat masa sekarang.

20. Pokemon Gym disahkan sebagai group activity! Pokemon Gym adalah lebih kepada sebagai PvP area untuk battle other trainers. Gyms akan dipegang oleh Faction. Tinggalkan seekor Pokemon korang di Gym untuk menaikkan Prestige dan membina pertahanan yang lebih kuat dari Faction lain untuk mengalahkan korang.
Gym akan bertukar kepada warna faction anda setelah meletakkan Pokemon pertama di Gym tersebut
Jika korang cuba mendapatkan PokeGym itu dari faction lain, korang kene battle Pokémon faction tersebut dan mengelak attack dari pihak lawan dengan swiping Pokémon korang ke arah bertentangan dengan attack Pokemon tersebut. Terus berlawan sehingga Prestige Gym tersebut terjatuh sepenuhnya sebelum menakluki Gym tersebut.
21. Untuk menetas Pokémon Egg, korang kene berjalan sebanyak 2 – 5 km mengikut rarity Pokémon tersebut. Eggs boleh dibeli dari PokeStop dan di-incubate. Kebanyakan Pokémon yang ditetas lebih kuat daripada Pokémon yang ditangkap. Bergerak dalam kenderaan seperti driving, menaiki kapal terbang tidak akan dikira sebagai berjalan. Di sini kami ingin mengucapkan semoga berjaya dalam rutin jogging baru korang.
22. Pokémon Go Plus boleh digunakan untuk game Pokémon Sun and Moon, game terbaru yang akan datang untuk Nintendo 3DS. Cara penggunaannya masih belum dipastikan.
23. Terdapat Screenshot-mode, so bila korang nak mengambil gambar sambil tengah battle di tepi tasik atau tepi jalan, just tekan and save! Jangan lama sangat sampai Pokemon tu teleport menghilang pula. Photo or it never happens!

So korang dah bersedia untuk menjadi Pokémon Master? Gotcha catch em all!

Gambar sekadar imaginasi penulis apabila ber-battle bersama trainer lain nanti
** Nota yang ditanda merupakan fakta yang masih tidak kukuh
Sumber: IGN, PC Advisor


Pencipta Paladins Berkata Hero Terbaru Overwatch Kelihatan Seperti Hero Ciptaan Mereka

Siapa tiru siapa sekarang? Presiden game Paladins, Stewart Chisam mula memberikan perhatian terhadap hero terbaru Overwatch, Brigitte Lindholm yang kelihatan hampir sama seperti karakter Ash dari game Paladins.
Chisam memuat naik gambar kedua-dua hero tersebut secara sebelah menyebelah di Twitter dan menulis: “Undi cepat. Jika saya mula perasan dan menunjukkan mana-mana persamaan antara kedua-dua karakter ini, bukankah itu akan menjadikan saya seperti periuk yang memanggil cerek berwarna hitam atau cerek itu yang memanggil periuk berwarna hitam?”

Quick poll: If I happened to notice and point out any similarities between these two characters, would that make me the Pot calling the Kettle black, or the Kettle calling the Pot black? This will keep me up tonight unless I get a clear answer. pic.twitter.com/rt9j3NT0S0
— Stewart Chisam (@schisam) March 1, 2018
Persamaannya adalah jelas, antara kedua-dua hero tersebut. Kedua-duanya adalah wanita yang memakai perisai pahlawan, walaupun Brigitte menggunakan roket dan bukannya seperti Ash yang menggunakan senjata api. Kebolehan mereka berdua juga mempunyai nama dengan bunyi yang hampir sama, Ash mempunyai Shoulder Bash, Siege Shield dan kebolehan untuk plant-the-flag. Manakala Brigitte pula mempunyai Shield Bash, Barrier Shield dan juga boleh mempunyai kebolehan plant-the-flag. Walau bagaimanapun, kesemua kebolehan ini tidak berfungsi dengan cara yang sama.
Komen korang? Siapa tiru siapa ini?


Starfield Eksklusif Xbox Agar Game Lebih Kemas, Wakil Bethesda Mohon Maaf Kepada Pemain PlayStation

Antara berita terbesar, tetapi tidak mengejutkan, dalam minggu E3 2021 adalah pengumuman Starfield sebagai eksklusif konsol di Xbox.
Dalam temubual-temubual susulan, wakil-wakil Bethesda telah memberikan penjelasan dan respon terhadap pengumuman ini.
Ketika bercakap kepada Telegraph, Pengarah Bethesda, Todd Howard berkata, “dengan memfokuskan kepada platform-platform itu, kamu akan dapat beralih ke arah untuk membikinnya dengan terbaik untuk sistem-sistem itu.”
“Ia sememangnya tentang fokus, ini apa yang saya boleh katakan,” tambah Howard. “Ia rasa lebih baik untuk meletakkan sesuatu di tahap tinggi, sudah tentu, tapi ia sangat baik apabila dapat fokus, dan nyatakan ini adalah apa yang kami sedang cipta, dan inilah tahapnya.”
Dalam kata lain, apa yang Howard maksudkan adalah membangunkan game-game hanya untuk PC dan Xbox tidak memerlukan mereka untuk menyesuaikannya dengan sistem PlayStation pula — seperti apa yang mereka sedang lakukan untuk Starfield.
Apabila ditanyakan tentang apakah beliau akan menyesal kerana tidak mengeluarkan lagi game-game Bethesda di PlayStation, Howard menjawab, “Baik, kami masih… saya hanya akan kata saya mahu semua orang berkemampuan untuk memainkannya dengan bergaya.”
Dalam satu temubual berasingan bersama Gamespot, Naib Presiden Kanan Pemasaran dan Komunikasi Bethesda, Pete Hines juga menyatakan sesuatu yang senada dengan Howard.
“Kamu takkan risau tentang ‘adakah ia akan berjalan dengan baik di sistem itu berbanding di sistem itu'”, kata Hines. “Kami tidak akan membangunkannya di sistem itu, jadi ia perlu berjalan dengan sebaik mungkin di sistem ini [Xbox Series], dan PC. Fokus lebih kecil sentiasa membantu.”
Hines turut menyebutkan bagaimana mereka membangunkan Deathloop, sebuah game eksklusif PS5 dan PC, yang diumumkan sebelum pengambil-alihan Bethesda oleh Microsoft.
Beliau berkata, “Apabila kami putuskan untuk mengadakan kerjasama dengan Sony untuk Deathloop dan bahawa game itu akan menjadi eksklusif untuk platform tersebut, pembangunannya lebih diperkemas kerana kami menyatakan ‘PS5 dan PC, itu apa yang kami fokuskan’.”
Beliau turut menyatakan yang walaupun ia memudahkan para pembangun game, ia memberi kekurangan kepada sesetengah pemilik platform.
“Saya sepenuhnya faham kalau kamu merungut atau marah atau apa saja. Semua itu adalah perasaan dan kekecewaan sebenar,” tambah Hines. “Bagaimana kamu mengatasinya? Saya tiada idea yang baik. Saya tidak akan kata, ‘ini adalah cara bagaimana kamu dapat tambahbaik dan rasa lebih baik’.”
“Saya tidak tahu bagaimana untuk mengurangkan ketakutan dan kebimbangan peminat PlayStation 5, selain hanya mampu berkata, ‘saya juga pemain PlayStation 5, dan saya telah main banyak game di konsol itu, dan ada banyak game lagi saya akan terus main di situ. Tapi kalau kamu nak main Starfield, hanya PC dan Xbox. Maaf. Apa yang saya boleh katakan adalah, saya mohon maaf.”
Stafield akan dilancarkan pada 11 November 2022 untuk PC dan Xbox Series, dan bakal hadir ke Xbox Game Pass pada hari pertama pelancaran.


Knockout City: Game Dodgeball Baru Keluaran EA, Dilancarkan Pada Mei Ini

Semasa acara Nintendo Direct baru-baru ini, EA telah mengumumkan sebuah game baharu yang agak berlainan daripada mana-mana game yang pernah mereka keluarkan.
Diberi judul Knockout City, ia merupakan game dodgeball yang memfokuskan kepada online multiplayer. Kalau dilihat daripada gameplay, ia bukanlah sebuah game sukan dodgeball di dalam gelanggang yang biasa kita lihat itu, namun ia sebenarnya seperti game shooter dengan pandangan third-person tetapi menggunakan balingan bola untuk menewaskan pemain lawan.
Korang boleh saksikan trailer Knockout City di bawah:

Knockout City bukanlah game percuma, malah bukan juga game dengan harga AAA. Ia akan dipasarkan dengan USD19.99 (sekitar RM80).
Knockout City akan dilancarkan pada 21 Mei 2021 untuk PC, PS4, PS5, Xbox One, Xbox Series, dan Switch dengan sokongan cross-play.


Sony Memperlihatkan Kali Pertama Rupa Kotak Game PS5 Melalui Marvel’s Spider-Man: Miles Morales

Jangan lagi tertanya-tanya bagaimana rupa rekaan visual kotak game disk fizikal untuk PS5 kelak kerana Sony telahpun memperlihatkannya buat kali pertama.
Melalui satu tweet yang dikeluarkan, akaun rasmi PlayStation telah mendedahkan rekaan seni visual muka hadapan untuk Marvel’s Spider-Man: Miles Morales, sebuah game yang sedang dibangunkan oleh Insomniac Games. Ini sekaligus menjadikan ia game PS5 pertama yang memperlihatkannya.

https://twitter.com/PlayStation/status/1281272006437191680?s=20

Visual ini pastinya memiliki pemilihan warna yang sama dengan rekaan konsol PS5 yang didedahkan pada bulan lalu — yang mana ia menggunakan latar belakang berwarna putih dengan font berwarna hitam.
Dalam tweet ini juga, Sony mengingatkan sekali lagi bahawa PS5 akan dilancarkan pada hujung tahun ini, walaupun belum lagi mengumumkan tarikh tepat pelancarannya.
Jadi, apa pendapat korang? Suka dengan rekaan visual yang boleh dikatakan tidak banyak perbezaan dengan PS3 dan PS4 ini? Kongsikannya di ruangan komen.


Naughty Dog Nafikan Penglibatan Secara Langsung Dalam Pembikinan Filem Uncharted

Sebelum ini, JomGaming melaporkan bahawa skrip Uncharted ditulis secara bebas oleh Joe Carnahan iaitu penulis skrip bagi filem Uncharted dan beliau menulis aksi-aksi hebat dan skrip dalam rating R.

“Oh, crap!”
Selain itu, Joe Carnahan mengatakan beliau dapat sokongan penuh oleh Sony dan Naughty Dog bagi skrip filem Uncharted beliau. Namun, berita itu disangkal oleh pengarah dan juga penulis skrip bagi Uncharted 4: A Thief’s End, Neil Druckmann.
https://twitter.com/Neil_Druckmann/status/835557098171723776
Menurut tweet Druckmann, Naughty Dog tidak tahu menahu tentang filem Uncharted. Tambahan pula, tiada seorang wakil dari Naughty Dog pun yang pernah membaca skrip filem Uncharted ataupun tahu tentang ton filem adaptasi ini apabila seorang peminat bertanyakan tentang rating R tidak sesuai dengan Uncharted iaitu pada asalnya ialah game yang mempunyai ton ceria.
https://twitter.com/mrbrunswic/status/834818321598054401
https://twitter.com/Neil_Druckmann/status/834823682664984576
Walau bagaimanapun, Joe Carnahan sudah berjumpa bersama pengarah dan penulis asal bagi tiga game awal Uncharted, Amy Hennig dan pelakon suara Nathan Drake, Nolan North untuk membantu proses menulis skrip filem Uncharted. Amy Hennig sebelum ini pernah terlibat dalam proses Uncharted 4 tetapi mengundurkan diri pada pertengahan pembangunan Uncharted 4 lalu Neil Druckmann bersama Bruce Straley menggantikan tempat Hennig untuk menjadi pengarah Uncharted 4.
https://twitter.com/carnojoe/status/834843342177439749
Nolan North juga antara orang terpenting dalam pembangunan game Uncharted sejak dari Uncharted: Drake’s Fortune. North berseloroh tentang penglibatan beliau dalam skrip Uncharted hanyalah sedikit sahaja berbanding Amy Hennig dan Joe Carnahan.
https://twitter.com/nolan_north/status/834846860581875713
Nampaknya pembikinan filem Uncharted ini kelihatan seperti mempunyai isunya yang tersendiri. Pengarah filemnya mengatakan ia mendapat sokongan daripada Naughty Dog tetapi pengarah kreatif Naughty Dog sendiri menafikannya. Macam pula itu ya?
Apa pendapat anda?


Call Of The Sea: Game First-Person Puzzle Dengan Lokasi Pulau Tropika Yang Cantik

Call of the Sea merupakan antara game yang telah diumumkan semasa pertunjukan siaran langsung Inside Xbox untuk Xbox Series X malam tadi.

Berlatarbelakangkan pada tahun 1930 di sebuah pulau tropika yang terletak di selatan Pasifik, Call of the Sea ialah sebuah game pengembaraan misteri di mana pemain akan bermain sebagai karakter Norah, dalam misi untuk mencari suaminya yang telah lama hilang selepas melakukan ekspedisi di pulau tersebut.
Game ini diterbitkan oleh Raw Fury dan dibangunkan oleh Out of the Blue, sebuah studio dari Madrid, Sepanyol. Call of the Sea akan hadir ke Xbox Series X, Xbox One dan PC pada lewat tahun 2020. Dan ia juga akan hadir ke Xbox Game Pass semasa pelancaran nanti.


Trailer Gameplay Terbaru Assassin’s Creed Origins Paparkan Peperangan Bergajah, Dedahkan Watak-Watak Penjahat

Mesir Purba yang penuh dengan tipu muslihat.

Seperti dijanjikan semalam, Ubisoft telah mengeluarkan sebuah trailer gameplay terbaru, yang memaparkan lebih banyak aksi dalam Assassin’s Creed Origins.
Dalam video kali ini, ia mendedahkan siapakah watak-watak penjahat yang akan dibawakan ke dalam game ini nanti, iaitu mereka yang berada di belakang Firaun, mengawal pemerintahan negara Mesir Purba secara sembunyi. Selain itu, video ini turut memperlihatkan lebih banyak aksi Bayek bertempur, terutamanya dalam peperangan bersama gajah-gajah.
Korang boleh saksikan trailer yang diberi nama “Order of the Ancients” ini di bawah:

Assassin’s Creed Origins akan dilancarkan pada 27 Oktober ini di PC, PS4 dan Xbox One.
JomBaca: Assassin’s Creed Origins Menampilkan Lebih Banyak Elemen Penyiasatan Ala-Ala Detektif Oleh Bayek Dan Isterinya, Aya


Sony Umumkan Konsol PlayStation Classic Dengan Harga RM429, Bersama-Sama Dengan 20 Game Retro!

Sony baru sahaja mengumumkan sebuah konsol retro kecil, digelar PlayStation Classic. Konsol ini akan boleh memainkan game-game klasik popular semasa era PlayStation yang asal.

Antara game yang akan dibawakan ke dalam konsol ini ialah Final Fantasy VII, Jumping Flash, Ridge Racer Type 4, Tekken 3, dan Wild Arms. Ia akan memasukkan 20 game ke dalam konsol ini, namun hanya 5 game ini sahaja diumumkan setakat ini.
Mempunyai saiz yang 45 peratus lebih kecil berbanding PlayStation asal, PlayStation Classic akan didatangkan bersama dua controller PS1, kabel HDMI, dan akan dikuasakan dengan kabel USB.
https://youtu.be/nl2h8LDq_oI
Menurut PlayStation Asia, ia akan masuk ke pasaran Malaysia pada 3 Disember ini dengan harga RM429.


Destiny 2 Bakal Diumumkan Di PlayStation Experience Bulan Hadapan?

Pengumuman dijangka dilaksanakan pada awal Disember nanti.

Destiny 2 bukanlah suatu rahsia kerana Bungie dan Activision sendiri telah menyatakan bahawa ianya akan tiba pada 2017 nanti. Dalam update terbaru dari Bungie, mereka ada menyatakan bahawa mereka akan memberikan beberapa info lanjut dalam minggu-minggu akan datang.
Antara ialah, Deej dari Bungie menyatakan bahawa mereka akan ke California pada awal Disember nanti. Harus diingatkan bahawa pada awal Disember nanti, terdapat 2 acara besar berkaitan dengan dunia gaming iaitu expo PlayStation Experience dan acara The Game Awards – dimana keduanya terkenal sebagai acara untuk mengumumkan berita besar.
Ada yang berteori bahawa kemungkinan Bungie akan memberikan demo awal untuk Destiny 2 di PlayStation Experience manakala pengumuman rasmi di The Game Awards 2016.
Mungkinkah ini akan menjadi realiti? Kita nantikan sahaja bulan Disember nanti.


Siri Pemproses Intel Coffee Lake Tidak Bersesuaian Dengan Chipset Intel Siri 200

Nampaknya CPU generasi ke-8 dari Intel tidak akan bersesuaian dengan chipset-chipset yang sudah berada di dalam pasaran.

Disahkan oleh ASRock, siri pemproses Coffee Lake tidak akan akan bersesuaian dengan motherboard yang menggunakan chipset dari siri 200 oleh Intel. Pasti berita ini membuatkan ramai pengguna-pengguna motherboard bersoket LGA 1151 berasa kecewa kerana tidak dapat menaik-taraf ke CPU Coffee Lake yang akan dilancarkan tidak lama lagi.
Namun begitu, langkah yang diambil dengan Intel ini barangkali ada sebabnya memandangkan syarikat tersebut bakal mula memperkenalkan pemproses yang mempunyai bilangan core yang lebih tinggi untuk pasaran umum.
Informasi ini telah dikongsi oleh akaun Twitter bagi ASRock.
https://twitter.com/ASRockInfo/status/891872117972545537